Kannada-LLM-Labs/Wikipedia-Kn huggingface dataset:
ಓ.ಎಲ್.ನಾಗಭೂಷಣಸ್ವಾಮಿ

ಪ್ರೊಫೆಸರ್ ಓ ಎಲ್ ನಾಗಭೂಷಣ ಸ್ವಾಮಿಯವರು ಕನ್ನಡದ ಪ್ರತಿಷ್ಠಿತ ಲೇಖಕರಲ್ಲೊಬ್ಬರು.
ಜನನ: ೨೨ ಸೆಪ್ಟೆಂಬರ್, ೧೯೫೩. ತಂದೆ ಓ.ಎನ್.ಲಿಂಗಣ್ಣಯ್ಯ, ತಾಯಿ ಪುಟ್ಟಗೌರಮ್ಮ. ವಿದ್ಯಾಭ್ಯಾಸ: ಎಂ.ಎ ಇಂಗ್ಲಿಷ್ ೧೯೭೩, ಮೈಸೂರು ವಿಶ್ವವಿದ್ಯಾಲಯ, ಎಂ.ಎ ಕನ್ನಡ ೧೯೭೫, ಮೈಸೂರು ವಿಶ್ವವಿದ್ಯಾನಿಲಯ. ಉದ್ಯೋಗ: ಎಂಡಿಟಿಡಿಬಿ ಕಾಲೇಜು ಮೈಸೂರು, ಸಹ್ಯಾದ್ರಿ ಕಾಲೇಜು, ಶಿವಮೊಗ್ಗ, ಸರ್ಕಾರಿ ಪ್ರಥಮದರ್ಜೆ ಕಾಲೇಜು ಶಿಕಾರಿಪುರ, ಸರ್ಕಾರಿ ಪ್ರಾಥಮ ದರ್ಜೆ ಕಾಲೇಜು ಆನೇಕಲ್, ಕನ್ನಡ ವಿಶ್ವವಿದ್ಯಾಲಯದಲ್ಲಿ ಭಾಷಾಂತರ ವಿಭಾಗದ ಪ್ರೊಫೆಸರ್ ಮತ್ತು ಮುಖ್ಯಸ್ಥ, ಕನ್ನಡ ಭಾಷೆ ಮತ್ತು ಸಾಹಿತ್ಯ ವಿಭಾಗದ ಪ್ರೊಫೆಸರ್ ಮತ್ತು ಮುಖ್ಯಸ್ಥ, ಮಹಾರಾಣಿ ಮಹಿಳಾ ಕಲಾ ಕಾಲೇಜು ಬೆಂಗಳೂರು ಇಲ್ಲಿ ಇಂಗ್ಲಿಷ್ ವಿಭಾಗದ ಮುಖ್ಯಸ್ಥ. ಜನವೆರಿ ೨೦೦೫ರಲ್ಲಿ ಉದ್ಯೋಗದಿಂದ ಸ್ವಯಂ ನಿವೃತ್ತಿ. ಕೆಲವು ವರ್ಷ ಶೇಷಾದ್ರಿಪುರಂ ಸ್ನಾತಕೋತ್ತರ ಕಾಲೇಜಿನಲ್ಲಿ ಅತಿಥಿ ಉಪನ್ಯಾಸಕರಾಗಿ ಸ್ನಾತಕ ಪದವಿ ಪಡೆವವರಿಗೆ ತೂಕ ತಂದುಕೊಟ್ಟವರು.

ಕವನ ಸಂಕಲನಗಳು
 ನಕ್ಷತ್ರಗಳು, (೧೯೭೩)                 
 ನಮ್ಮ ಕನ್ನಡ ಕಾವ್ಯ (೧೯೯೭)

ಸಾಹಿತ್ಯ ವಿಮರ್ಶೆ
 ವಿಮರ್ಶೆಯ ಪರಿಭಾಷೆ (೧೯೮೩)
 ಪ್ರಜ್ಞಾಪ್ರವಾಹ ತಂತ್ರ (೧೯೮೫)
 ಇಂದಿನ ಹೆಜ್ಜೆ  (೧೯೯೭)               
 ಮತ್ತೆ ತೆರೆದ ಬಾಗಿಲು.

ಪ್ರವಾಸ ಕಥನ
 ನನ್ನ ಹಿಮಾಲಯ, (೧೯೯೨)

ಸಂಪಾದಿತ ಕೃತಿಗಳು
 ವಚನ ಸಾವಿರ (೨೦೦೪)
 ವಚನಗಳು, ನವಸಾಕ್ಷರರಿಗಾಗಿ
 ಅಲ್ಲಮ ವಚನ ಸಂಗ್ರಹ
 ತತ್ವಪದಗಳು, ಪ್ರಾತಿನಿಧಿಕ ಸಂಕಲನ, (ಸಂಪಾದಕ)
 ಮಲಯಾಳಂ ವೈಚಾರಿಕ ಬರಹಗಳು,(ಇತರರೊಡನೆ)
 ಆಧುನಿಕ ತಮಿಳು ಕವಿತೆ, ಅನುವಾದ (ಸಂಪಾದಕ)

ಅನುವಾದಗಳು
 ಲಿಯೊ ಟಾಲ್ ಸ್ಟಾಯ್ ೦೩ ಕಥೆಗಳು (೨೦೦೭)
 ಯುದ್ಧ ಮತ್ತು ಶಾಂತಿ ಭಾಗ-೧,೨ (೨೦೧೦)
 ನಾನು ನೆನೆವ ಭವಿಷ್ಯ (ಚೇತನ ತ್ರಿಪಾಠಿ- ದ ಫ್ಯೂಚರ್ ಐ ರಿಕಾಲ್ ಕವನ ಸಂಕಲನ)(೨೦೧೨)
 ಎ.ಕೆ.ರಾಮಾನುಜನ್:ಆಯ್ದ ಪ್ರಬಂಧಗಳು(೨೦೧೨)
 ಅನುದಿನ ಚಿಂತನೆ (ಜಿಡ್ಡು ಕೃಷ್ಣಮೂರ್ತಿ ಅವರ ಕೃತಿ)(೨೦೧೩)
 ವಿಚಾರ ಸಂಕಥನ - ೧(ಪೀಟರ್ ವ್ಯಾಟ್ಸನ್ ಕೃತಿ)(೨೦೧೬).
 ಬಿನ್ನಪ (ಟಾಲ್ ಸ್ಟಾಯ್ ಆತ್ಮಕತೆ ಕನ್ ಫೆಶನ್), ೨೦೧೭
ಪಾಬ್ಲೊ ನೆರೂಡ ನೆನಪುಗಳು (ಮೆಮಾಯರ್ಸ್ ಆತ್ಮಕತೆ),೨೦೧೮
 ಮುಗ್ಧ ಪ್ರಬುದ್ಧ (ಒರ್ಹಾನ್ ಪಮುಕ್ ನ ಕೃತಿ),೨೦೧೯
 ಕೆಂಪು ಮುಡಿಯ ಹೆಣ್ಣು (ಒರ್ಹಾನ್ ‌ಪಮುಕ್ ),೨೦೨೦
 ದುಃಖವಿರದ ಬದುಕಿಗಾಗಿ, ಜೆಕೆ ಕೃತಿಯ ಅನುವಾದ
 ದುಃಖಕ್ಕೆ ವಿದಾಯ, ಜೆಕೆ ಕೃತಿಯ ಅನುವಾದ
 ಪ್ರೀತಿ ಎಂದರೇನು, ಜೆಕೆ ಕೃತಿಯ ಅನುವಾದ
 ಸಂಬಂಧವೆಂದರೇನು, ಜೆಕೆ ಕೃತಿಯ ಅನುವಾದ

ಅಂಕಣ ಬರಹಗಳು
 ಏಕಾಂತ ಲೋಕಾಂತ. 
 ನುಡಿಯೊಳಗಾಗಿ,

ಆಂಗ್ಲ ಕೃತಿಗಳು
 ಚಕೋರಿ, ಚಂದ್ರಶೇಖರ ಕಂಬಾರ ಅವರ ಕನ್ನಡ ಕಾದಂಬರಿಯ ಅನುವಾದ
 ತುಕ್ರಾಸ್ ಡ್ರೀಮ್, ಚಂದ್ರಶೇಖರ ಕಂಬಾರರ ಕನ್ನಡ ನಾಟಕದ ಅನುವಾದ
 ಯೇಗ ಹ್ಯಾಸ್ ಇಟ್ ಆಲ್, ಬೆಳಗೆರೆ ಕೃಷ್ಣಶಾಸ್ತ್ರಿಯವರ ಕೃತಿಯ ಇಂಗ್ಲಿಷ್ ಅನುವಾದ
 ಬಿಟ್ವೀನ್ ಯು ಅಂಡ್ ಮಿ, ಜಿ. ಎಸ್. ಶಿವರುದ್ರಪ್ಪ ಅವರ ಕವಿತೆಗಳ ಇಂಗ್ಲಿಷ್ ಅನುವಾದ
 ರಾಕ್ಸ್ ಆಫ್ ಹಂಪಿ, ಚಂದ್ರಶೇಖರ ಕಂಬಾರರ ಕವಿತೆಗಳ ಅನುವಾದ
 ಡೆಟ್ ಅಂಡ್ ಅದರ್ ಸ್ಟೋರೀಸ್, ಮನುಬಳಿಗಾರ ಅವರ ಕಥೆಗಳ ಅನುವಾದ

ಮನ್ನಣೆ, ಗೌರವ
 ವಿಮರ್ಶೆಯ ಪರಿಭಾಷೆಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಬಹುಮಾನ 
 ವಿಮರ್ಶೆಯ ಪರಿಭಾಷೆಗೆ ಮೈಸೂರು ವಿಶ್ವವಿದ್ಯಾನಿಲಯ ಮತ್ತು ಕರ್ನಾಟಕ ವಿಶ್ವವಿದ್ಯಾಲಯಗಳ ಬಹುಮಾನ
 ಚಕೋರಿ ಅನುವಾದಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಬಹುಮಾನ
 ಕರ್ನಾಟಕ ಸರ್ಕಾರದಿಂದ ರಾಜ್ಯೋತ್ಸವ ಪ್ರಶಸ್ತಿ
 ಜಿ.ಎಸ್.ಎಸ್.ಪ್ರಶಸ್ತಿ

ಹೊರಗಿನ ಕೊಂಡಿಗಳು
 ಚಿಲುಮೆ ಅಂತರ್ಜಾಲ ತಾಣದಲ್ಲಿರುವ ಓ ಎಲ್ ನಾಗಭೂಷಣ ಸ್ವಾಮಿರವರ ಬರಹಗಳು

ಉಲ್ಲೇಖಗಳು

ಕನ್ನಡ ಸಾಹಿತ್ಯ
ಸಾಹಿತಿಗಳು
ಕನ್ನಡ  ಪ್ರಾಧ್ಯಾಪಕ
ವಿಮರ್ಶಕರು
ದೂರ ಪೂರ್ವ ಏಷ್ಯಾ



ಇತಿಹಾಸ 
ದೂರ ಪೂರ್ವ ಏಶಿಯಾ ಏಶ್ಯಾದ ಉಪ ವಿಭಾಗವಾಗಿದೆ.
ಮಂಗೋಲಿಯಾದ ಪೂರ್ವ ಇತಿಹಾಸದ  ಬಗ್ಗೆ  ಒಂದು ಗ್ರಂಥವಿದೆ ; ಅದರಲ್ಲಿ ಯಯಾತಿ ಮಕ್ಕಳು -ಮೊಮ್ಮಕ್ಕಳು ಯದುಕುಲದವರು  (ಶ್ರೀಕೃಷ್ಣನ ಪೂರ್ವಜರು ಅಲ್ಲಿ ಹೋಗಿ ನೆಲಸಿದರೆಂದು ಬರೆದಿದೆ , ಇನ್ನೂ ಆ ಆರ್ಯ ಸಂಸ್ ಕೃತಿಯ ಪದ್ದ ತಿ ಗಳು ಅಲ್ಲಿ ಇವೆ ಎಂದು ತಮ್ಮ ಅನುಭವ ಬರೆದಿದ್ದಾರೆ.

ಭೂಗೋಳ
ವಿಲೀನಗೊಳಿಸಬೇಕಿರುವ ಲೇಖನಗಳು
ವಿದೇಶಿ ತರಕಾರಿಗಳು

ಭಾರತದಲ್ಲಿ, ವಿದೇಶಿ ಮೂಲದ ಬಹಳಷ್ಟು ತರಕಾರಿಗಳು ಬಳಕೆಯಲ್ಲಿವೆ.

ತರಕಾರಿಗಳು
ದಾವಣಗೆರೆ ಮೆಣಸಿನಕಾಯಿ

ಬಳ್ಳಾರಿಯಲ್ಲಿ ಹೆಚ್ಚಾಗಿ ಜನಪ್ರಿಯವಾದ ಮೆಣಸಿನಕಾಯಿ ಬೋಂಡ ಅಥವಾ ಮೆಣಸಿನಕಾಯಿ ಬಜ್ಜಿಗೆ ಬಳ್ಳಾರಿ ಮೆಣಸಿನಕಾಯಿ ಎಂದೇ ಕರೆಯಲಾಗುತ್ತದೆ. ಕೆಲವೊಮ್ಮೆ ಬರೆ ಮೆಣಸಿನಕಾಯಿ ಎಂದು ಆಡುಮಾತಿನಲ್ಲಿ ಉಪಯೋಗಿಸುವುದುಂಟು. ಕಡಲೇ ಹಿಟ್ಟಿನಲ್ಲಿ ಮೆಣಸಿನಕಾಯಿ ಅದ್ದಿ ಕರಿದ ಖಾದ್ಯವಿದು, ಖಾರ - ಮಂಡಕ್ಕಿಯೊಂದಿಗೆ ತಿನ್ನುತ್ತಾರೆ. ಕೊಟ್ಟೂರು , ಹೊಸಪೇಟೆ, ಬಳ್ಳಾರಿ, ದಾವಣಗೆರೆ, ಹರಿಹರ, ಚಿತ್ರದುರ್ಗ, ಹಿರಿಯೂರು,ಗದಗ್ ಮತ್ತು ಸುತ್ತಮುತ್ತಲಿನ ಊರುಗಳಲ್ಲಿ ದಾರಿಯಲ್ಲಿ, ಗಲ್ಲಿಗಲ್ಲಿಗಳಲ್ಲಿ ಮೆಣಸಿನಕಾಯಿ ಬೋಂಡ, ಖಾರ - ಮಂಡಕ್ಕಿ ಮಾರಿ ಜೀವನ ಸಾಗಿಸುವವರು ಇಂದಿಗೂ ಇದ್ದಾರೆ.

ಮಾಡುವ ವಿಧಾನ
ಕಡಲೆ ಹಿಟ್ಟಿಗೆ ಖಾರ, ಜೀರಿಗೆ ಬೆರೆಸಿ ಮೆಣಸಿನಕಾಯಿಯನ್ನು ಅದರಲ್ಲಿ ಅದ್ದಿ ಕರೆಯಲಾಗುತ್ತದೆ. ಸುಲಭ ವಿಧಾನವಾದ್ದರಿಂದ ಕನ್ನಡಿಗರ 'ಫಾಸ್ಟ್ ಫುಡ್'ಗಳಲ್ಲಿ ಇದೊಂದು.

ಇವನ್ನೂ ನೋಡಿ
 ಮಿರ್ಚಿ ಭಜಿ

ಖಾದ್ಯ, ತಿನಿಸು
ಆಹಾರ
ಇವ್ರಿತ್

ಇವ್ರಿತ್ ಭಾಷೆಯು  ಇಸ್ರೇಲ್ ದೇಶದ ರಾಷ್ಟ್ರಭಾಷೆ. ಇವ್ರಿತ್ ಮಾತನಾಡದವರು, ಈ ಭಾಷೆಯನ್ನು ಹೀಬ್ರೂ ಅಂತಲೂ ಕರೆಯುತ್ತಾರೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
General
History of the Ancient and Modern Hebrew Language by David Steinberg
Short History of the Hebrew Language by Chaim Menachem Rabin
Zuckermann, Ghil'ad, 2020 Revivalistics: From the Genesis of Israeli to Language Reclamation in Australia and Beyond, Oxford University Press ISBN 9780199812790 / ISBN 9780199812776
Zuckermann, Ghil'ad, 2003 Language Contact and Lexical Enrichment in Israeli Hebrew, Palgrave Macmillan ISBN 9781403917232 / ISBN 9781403938695
Courses, tutorials, dictionaries
Fully Transliterated Modern Hebrew Course  (with listing of verb roots and derived verbs)
Modern Hebrew for Beginners at the University of Texas at Austin College of Liberal Arts
Morfix online dictionary
USA Foreign Service Institute (FSI) Hebrew basic course
Hebrew language, alphabet and pronunciation
Miscellaneous
Early Hebrew Newspapers , thousands of pages of mid- to late-19th-century and early 20th-century Hebrew newspapers.
Categorized Hebrew language study resources
Biblical Hebrew Poetry and Word Play – Reconstructing the Original Oral, Aural and Visual Experience
Hebrew Pronunciation, Rabbi Gil Student about how Hebrew should be pronounced in prayer, in accordance with Halakha and Poskim
Hebrew fonts 
Jewish Story Writing Resource for Jewish writers.

Hebrew Phrases with Audio

ಏಷ್ಯಾದ ಭಾಷೆಗಳು
ಸೆಮಿಟಿಕ್ ಭಾಷೆಗಳು
ಭಾಷೆಗಳು
ಗಿಟಾರ್

ಗಿಟಾರ್  ಒಂದು ಜನಪ್ರಿಯ 
ತಂತಿ ವಾದ್ಯ. ತಂತಿಗಳನ್ನು ಬೆರಳು ಅಥವಾ ಪ್ಲೆಕ್ಟ್ರಮ್‌(ಪಿಕ್)ನಿಂದ ಮೀಟಿದಾಗ, ಅವುಗಳ ಕಂಪನದಿಂದ ಸ್ವರ ಹೊರಹೊಮ್ಮುತ್ತದೆ. ಗಿಟಾರ್‌ಗಳನ್ನು ಅಕೊಸ್ಟಿಕ್ ಅಥವಾ ಎಲಕ್ಟ್ರಿಕ್ ಅಥವಾ ಸೆಮಿ-ಅಕೊಸ್ಟಿಕ್ ಎಂದು ಸ್ಥೂಲವಾಗಿ ವರ್ಗೀಕರಿಸಬಹುದು. ಗಿಟಾರಿನ ಬಳಕೆ ೧೯ನೆ ಶತಮಾನದಿಂದ ಅತೀವ ಜನಪ್ರಿಯತೆ ಕಂಡು ಎಲ್ಲಾ ಸಂಗೀತಶೈಲಿಗಳಲ್ಲಿ ಇದರ ಬಳಕೆಯಾಗಿದೆ. ಗಿಟಾರ್ ಪಾಶ್ಚಾತ್ಯ ಸಂಗೀತಶೈಲಿಯ ಉಪವಿಭಾಗಗಳಾದ ರಾಕ್, ಮತ್ತು ಬ್ಲೂಸ್ ಶೈಲಿಗಳ ಪ್ರಮುಖ ವಾದ್ಯವಾಗಿದೆ. ಗಿಟಾರ್ ವಾದಕರನ್ನು ಗಿಟಾರಿಸ್ಟ್ ಎಂದು ಸಾಮಾನ್ಯವಾಗಿ ಸಂಭೊಧಿಸಲಾಗುತ್ತದೆ.

ಚರಿತ್ರೆ 
ಗಿಟಾರನ್ನು ಹೋಲುವಂಥ ವಾದ್ಯಗಳು ಸುಮಾರು ೫೦೦೦ ವರ್ಷಗಳಿಂದ ಬಳಕೆಯಲ್ಲಿದೆ. ಗಿಟಾರ್ ಮೂಲ ಹುಡುಕಿದರೆ ಕುರುಹುಗಳು ಮಧ್ಯ ಎಷಿಯಾದ ಕೆಲವು ತಂತಿ ವಾದ್ಯಗಳಿಗೆ ಕರೆತರುತ್ತವೆ. ಇರಾನಿನಲ್ಲಿ ಪತ್ತೆಯಾಗಿರುವ ಪ್ರಚೀನ ಸೂಸಾ ನಗರದ ಅವಶೇಷಗಳಲ್ಲಿ ದೊರಕಿರುವ ಕೆತ್ತನೆಗಳಲ್ಲಿ ಗಿಟಾರ್‌ನಂತಹ ವಾದ್ಯ ಕಾಣಸಿಗುತ್ತದೆ. ಗಿಟಾರ್ ಪದ ಸ್ಪ್ಯಾನಿಷ್ ಭಾಷೆಯಿಂದ ಜಗತ್ತಿನ ಇತರ ಭಾಷೆಗಳಿಗೆ ತಲುಪಿತು. ಗಿಟಾರ್ ಪದದ ಮೂಲದ ಬಗ್ಗೆ ನಿರ್ದಿಷ್ಟವಾಗಿ ತಿಳಿದಿಲ್ಲವಾದರೂ ಅದರ ಬಗ್ಗೆ ಕೆಲವು ಸ್ಪಷ್ಟ ಅಭಿಪ್ರಾಯಗಳಿವೆ. ಅರಬ್ಬೀ ಅಥವಾ ಪಾರಸಿ ಅಥವಾ ಸಂಸ್ಕೃತ(ಸಂಗೀತ + ತಾರ್ ಯಾನೆ ತಂತಿ) ಬಾಷೆಗಳ ಪದಗಳಿಂದ ಈ ಪದ ಹುಟ್ಟಿರಬಹುದೆಂಬ ಅಭಿಪ್ರಾಯಗಳಿವೆ. ಒಟ್ಟಿನಲ್ಲಿ ಇಂಡೂ-ಯೂರೋಪಿಯನ್ ಭಾಷೆಗಳ ಪದಗಳಿಂದ ಈ ಪದ ಹುಟ್ಟಿದೆ. ಲ್ಯೂಟ್(ಪಾಶ್ಚಾತ್ಯ ಶಾಸ್ತ್ರೀಯ ಸಂಗಿತದಲ್ಲಿ ಇದರ ಬಳಕೆಯಿದೆ) ಎಂಬ ತಂತಿವಾದ್ಯ ಗಿಟಾರಿನ ಪೂರ್ವಜ ಎಂಬ ಅಭಿಪ್ರಾಯ ಕೂಡ ಇದೆ. ಎಲಕ್ಟ್ರಿಕ್ ಗಿಟಾರ್ ೧೯೩೧ರಲ್ಲಿ ಅಡಾಲ್ಫ್ ರಿಕನ್‌ಬ್ಯಾಕರ್, ಜಾರ್ಜ್ ಬ್ಯುಕ್ಯಾಂಪ್ ಮತ್ತು ಪೌಲ್ ಬರ್ತ್ ಸಹಾಯದೊಂದಿಗೆ ೧೯೩೧ರಲ್ಲಿ ಕಂಡುಹಿಡಿದ.

ಗಿಟಾರಿನ ಭಾಗಗಳು 

ಗಿಟಾರಿನ ಕೆಲವು ಭಾಗಗಳು ಹೀಗಿವೆ.

೧. ಹೆಡ್ ಸ್ಟಾಕ್
೨. ನಟ್ 
೩. ಮಷೀನ್ ಹೆಡ್ಸ್ (ತಿರುಪುಗಳು)
೪. ಫ್ರೆಟ್ಸ್ (ಮೆಟ್ಟಿಲುಗಳು)
೫. ಟ್ರಸ್ಸ್ ರಾಡ್
೬. ಇನ್‌ ಲೇಸ್
೭. ನೆಕ್
೮. ನೆಕ್ ಜಾಯಿಂಟ್
೯. ಬಾಡಿ
೧೦. ಪಿಕ್ಕಪ್ಸ್
೧೧. ಎಲಕ್ಟ್ರಾನಿಕ್ಸ್
೧೨. ಬ್ರಿಡ್ಜ್
೧೩. ಪಿಕ್‌ಗಾರ್ಡ್

ಗಿಟಾರಿನಲ್ಲಿ ಸಾಮಾನ್ಯವಾಗಿ ಆರು ತಂತಿಗಳಿರುತ್ತವೆ ಆದರೆ ಹಲವು ವ್ಯತ್ಯಯಗಳಿವೆ. ೧೨ ತಂತಿ, ೭ ತಂತಿ, ೪ ತಂತಿಯ (ಉದಾ. ಬೇಸ್ ಗಿಟಾರ್) ಕೂಡ ಪ್ರಚಲಿತದಲ್ಲಿವೆ. ಈಗಿನ ಕಾಲದ ಗಿಟಾರ್‌ಗಳು ವಿಶ್ಶಿಷ್ಟ ಆಕಾರ (ಉದಾ. ಎರಡು ನೆಕ್‌ವುಳ್ಳ ಗಿಟಾರ್)ಹಾಗು ವರ್ಣಗಳಲ್ಲಿ ಲಭ್ಯವಿದೆ. ತಗ್ಗಿನ ಸ್ಥಾಯಿಯ ಸ್ವರಗಳನ್ನು ಹೊಮ್ಮಿಸುವ ತಂತಿಗಳು ದಪ್ಪವಿದ್ದು ಮೇಲಿನ ಸ್ಥಾಯಿಯ ಸ್ವರಗಳನ್ನು ಹೊಮ್ಮಿಸುವ ತಂತಿಗಳು ತೆಳ್ಳಗಿರುತ್ತವೆ.

ಗಿಟಾರ್ ಶೃತಿ 
ಗಿಟಾರನ್ನು ಹಲವಾರು ವಿಧಗಳ ಶೃತಿಗೆ ಅಳವಡಿಸಬಹುದು ಆದರೆ ಸಾಮಾನ್ಯವಾಗಿ ಬಳಸುವ ಗಿಟಾರ್ ಶೃತಿ(ಇಎಡಿಜಿಬಿಇ) ಪಾಶ್ಚಾತ್ಯ ಸ್ವರ ಪದ್ದತಿಯಲ್ಲಿ ಹೀಗಿದೆ.

ಆರನೆ(ತಗ್ಗಿನ ಸ್ಥಾಯಿ) ತಂತಿ: ಇ (ಕಂಪಾನಾಂಕ ೮೨.೪ ಹರ್ಟ್ಜ್) 
ಐದನೆ ತಂತಿ: ಎ (ಕಂಪಾನಾಂಕ ೮೨.೪ ಹರ್ಟ್ಜ್) 
ನಾಲ್ಕನೆ ತಂತಿ: ದಿ (ಕಂಪಾನಾಂಕ ೧೪೬.೮ ಹರ್ಟ್ಜ್) 
ಮೂರನೆ ತಂತಿ: ಗಿ (ಕಂಪಾನಾಂಕ ೧೯೬.೦ ಹರ್ಟ್ಜ್) 
ಎರಡನೆಯ ತಂತಿ: ಬಿ (ಕಂಪಾನಾಂಕ ೨೪೬.೯೨ ಹರ್ಟ್ಜ್) 
ಮೊದಲ (ತಗ್ಗಿನ ಸ್ಥಾಯಿ) ತಂತಿ: ಇ (ಕಂಪಾನಾಂಕ ೩೨೯.೬ ಹರ್ಟ್ಜ್)

ಪ್ರಸಿದ್ಧ ಗಿಟಾರ್ ವಾದಕರು 
ಜಿಮ್ಮಿ ಹೆಂಡ್ರಿಕ್ಸ್
ಎರಿಕ್ ಕ್ಲ್ಯಾಪ್ಟನ್
ಜೆಫ್ ಬೆಕ್
ಜಿಮ್ಮಿ ಪೇಜ್
ರಿಚಿ ಬ್ಲ್ಯಾಕ್‌ಮೋರ್ 
ಎಡ್ಡಿ ವ್ಯಾನ್‌ಹೆಲೆನ್
ಜೋ ಸಾಟ್ರಿಯಾನಿ
ಸ್ಟೀವ್ ವಾಯ್
ಯಿಂಗ್ವೇ ಮಾಮ್‌ಸ್ಟೀನ್
ಸ್ಲ್ಯಾಷ್
ಬಿ ಬಿ ಕಿಂಗ್
ಚೆಟ್ ಆಟ್ಕಿನ್ಸ್
ಜಾರ್ಜ್ ಹ್ಯಾರಿಸನ್
ಕೀತ್ ರಿಚರ್ಡ್ಸ್
ಆಲ್ ಡಿ ಮಿಯೋಲ
ನೂನೊ ಬೆಟ್ಟನ್‌ಕೊರ್ಟ್
ಜಾನ್ ಪೆಟ್ರೂಚಿ
ಸ್ಟೀವೀ ರೇ ವಾನ್
ಕರ್ಲೋಸ್ ಸ್ಯಾಂಟಾನ
ಜಾನ್ ಮ್ಯಕ್ಲಾಕ್ಲಿನ್
ಮಾರ್ಕ್ ನಾಫ್ಲರ್
ಎರಿಕ್ ಜಾನ್ಸನ್
ಕರ್ಟ್ ಕೊಬೈನ್
ಕರ್ಕ್ ಹ್ಯಾಮೆಟ್ಟ್

ಬಾಹ್ಯ ಸಂಪರ್ಕ ಕೊಂಡಿಗಳು 

 ದಿ ಆನ್‌ಲೈನ್ ಗಿಟಾರ್ ಆರ್ಕೈವ್  ಅಂತರಜಾಲದ ಅತಿ ಹಳೆಯ ಹಾಗು ದೊಡ್ಡ ಗಿಟಾರ್ ಸಂಗೀತ ಪ್ರತಿಗಳ ಭಂಡಾರ
 ಡೆಲ್‌ಕ್ಯಾಂಪ್.ನೆಟ್ ೧೫೦೦ ಶಾಸ್ತ್ರೀಯ ಗಿಟಾರ್ ಕೃತಿಗಳ ಭಂಡಾರ 
 ಗಿಟಾರ್-ಸ್ಕೂಲ್-ಆನ್‌ಲೈನ್.ಕಾಂ ಅಂತರಜಾಲ ಸ್ಥಿತ ಗಿಟಾರ್ ಪಾಟಶಾಲೆ, ಸ್ಕೇಲ್‌ ಮತ್ತು ಕಾರ್ಡ್‌ಗಳ ಬಗ್ಗೆ ವಿವರವಿದೆ.
 ಗಿಟಾರ್ ನಾಯ್ಸ್  ಅಂತರಜಾಲ ಸ್ಥಿತ ಗಿಟಾರ್ ಪಾಟಶಾಲೆ.ಶಾಸ್ತ್ರ ಹಾಗು ಅಭ್ಯಾಸಗಳ ಕುರಿತು ಲೇಖನಗಳಿವೆ.

ಸಂಗೀತ ವಾದ್ಯಗಳು
ತಬಲಾ

ತಬಲಾ (ತಬಲ ಅಥವಾ ತಬ್ಲ ಎಂದು ಕೂಡ ಬರೆಯುತ್ತಾರೆ) ದಕ್ಷಿಣ ಎಷಿಯಾದ ಒಂದು ಜನಪ್ರಿಯ ತಾಳವಾದ್ಯ. ಭಾರತ ಉಪಖಂಡದ ಉತ್ತರ ಭಾಗದಲ್ಲಿ ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ, ಸೂಫಿ ಸಂಗೀತ, ಭಜನೆ ಇತ್ಯಾದಿ ಶೈಲಿಗಳ ಕಚೇರಿಗಳಲ್ಲಿ ಸಾಮಾನ್ಯವಾಗಿ ಪಕ್ಕವಾದ್ಯವಾಗಿ ತಬಲಾ ಬಳಕೆಯಾಗುತ್ತದೆ. 

ತಬಲಾ ಆವಿಷ್ಕಾರ ಭಾರತದಲ್ಲಿ ಕಂಡುಬರುತ್ತದೆ. ಭಾರತದಲ್ಲಿ ಮಹಾರಾಷ್ಟ್ರದ ಭಜ ಗುಹೆಗಳು ಕೆತ್ತನೆಗಳಿರುವ ಮತ್ತೆ 200 ಕ್ರಿ.ಪೂ. ಹಳೆಯದಾದ ತಬಲಾ ಮತ್ತು ನೃತ್ಯ ಪ್ರದರ್ಶನ ಮತ್ತೊಂದು ಮಹಿಳೆ ಆಡುವ ಮಹಿಳೆ ತೋರಿಸುತ್ತದೆ. : ಖೊಲ್ಸ್ ಭಾರತದಲ್ಲಿ ವೇದ ಅಥವಾ ಉಪನಿಷತ್ ಕಾಲಮಾನದ ಅಭಿವೃದ್ಧಿಪಡಿಸಿದೆ. ಪರಿಣಾಮವಾಗಿ ಪುಷ್ಕರ್ ಅಸ್ತಿತ್ವದ ಸಹ Pakhawaj ಮೊದಲೇ ಆಗಿತ್ತು. ಇದು ತಬಲಾ ಹೋಲುವ ವಾದ್ಯ ಹೆಚ್ಚು ಮೊದಲು ಅಸ್ತಿತ್ವದಲ್ಲಿತ್ತು ಎಂಬುದನ್ನು ಉಳಿದಿತ್ತು.
Bhaje ಗುಹೆಗಳು ಕೆತ್ತನೆಗಳು ಕಂಡು ಸ್ಥಿರ ಪುರಾವೆ, ಅದು ಆ ತಬಲಾ ಭಾರತೀಯ ಆವಿಷ್ಕಾರ ಎಂದು ಹೇಳಬಹುದು. ಭಾರತದಾದ್ಯಂತ ದೇವಾಲಯಗಳ ಮೇಲೆ ತಬಲಾ ಅನೇಕ ಇತರ ಕೆತ್ತನೆಗಳಿವೆ. ಉದಾಹರಣೆಗೆ, ಕರ್ನಾಟಕದ ಹೊಯ್ಸಳ ದೇವಾಲಯ ಮೇಲೆ 12 ನೇ ಶತಮಾನದ ಕೆತ್ತನೆ, ಭಾರತ ತಬಲಾ ಆಡುವ ಮಹಿಳೆ ತೋರಿಸುತ್ತದೆ.

ರಚನೆ 
ಈ ವಾದ್ಯದಲ್ಲಿ ಎರಡು ಡೊಳ್ಳುಗಳಿದ್ದು ಅವುಗಳನ್ನು ಕೈ ಮತ್ತು ಬೆರಳುಗಳ ಸಹಾಯದಿಂದ ನುಡಿಸಲಾಗುತ್ತದೆ. ಎರಡು ಡೊಳ್ಳುಗಳಲ್ಲಿ ಸಾಮಾನ್ಯವಾಗಿ ಬಲಗೈಯಲ್ಲಿ ನುಡಿಸುವ(ಎಡಚರು ಎಡಗೈಯಲ್ಲಿ ಬಾರಿಸುವ) ಸಣ್ಣ ಡೊಳ್ಳನ್ನು ದಾಯಾಂ (ದಾಯಿನ, ಸಿದ್ಧ, ತಬಲಾ) ಎಂದು ಕರೆಯುತ್ತಾರೆ . ಈ ಡೊಳ್ಳಿನ ಧ್ವನಿಯನ್ನು ಸಾಮಾನ್ಯವಾಗಿ ಮುಖ್ಯವಾದ್ಯ ಅಥವ ಹಾಡುಗಾರನ ಹಾಡಿನ ಶೃತಿಗೆ ಸಾಮರಸ್ಯವಾಗಿ ಸೇರುವ ಸ್ವರ ಸ್ಥಾನಕ್ಕೆ ಹೊಂದಿಸಲಾಗಿರುತ್ತದೆ. ಸಾಮಾನ್ಯವಾಗಿ ಎಡಗೈಯಲ್ಲಿ ನುಡಿಸುವ (ಎಡಚರು ಬಲಗೈಯಲ್ಲಿ ಬಾರಿಸುವ) ದೊಡ್ಡ ಡೊಳ್ಳನ್ನು ಬಾಯಾಂ(ದುಗ್ಗಿ, ದಗ್ಗ, ಧಮಾ)ಎಂದು ಕರೆಯುತ್ತಾರೆ. ಇದರಿಂದ ಹೆಚ್ಚು ಗಾಡವಾದ ಹಾಗು ತಗ್ಗಿನ ಧ್ವನಿ ಹೊರಹೊಮ್ಮುತ್ತದೆ.

ತಬಲಾ ಘರಾನಾಗಳು 
 ದಿಲ್ಲಿ ಘರಾನಾ 
 ಲಕ್ನೌ ಘರಾನಾ
 ಆಗ್ರಾ ಘರಾನಾ
 ಫಾರುಖಾಬಾದ್ ಘರಾನಾ
 ಬನಾರಸ್ ಘರಾನಾ 
 ಪಂಜಾಬ್ ಅಥವಾ ಪಟಿಯಾಲ ಘರಾನಾ

ಪ್ರಸಿದ್ಧ ತಬಲಾ ವಾದಕರು 
 ಜಾಕಿರ್ ಹುಸೇನ್ (ಸಂಗೀತಗಾರ)
 ಉಸ್ತಾದ್ ಅಲ್ಲಾರಖಾ
 ತ್ರಿಲೋಕ್ ಗುರ್ತು
 ಬಿಕ್ರಂ ಘೋಷ್
 ತೌಫೀಕ್ ಖುರೇಷಿ
 ಫಜಲ್ ಖುರೇಷಿ
 ವಿಜಯ್ ಘಾಟೆ
 ತಲ್ವೀನ್ ಸಿಂಗ್

ಬಾಹ್ಯ ಸಂಪರ್ಕ ಕೊಂಡಿಗಳು 
ಬಕ್ಕಿಂಗ್‌ಹ್ಯಾಮ್ ಮ್ಯುಸಿಕ್.ಕಾಂ  ತಾಣದಲ್ಲಿ ತಬಲಾ ಬಗ್ಗೆ ಸಂಕ್ಷಿಪ್ತ ವಿವರ.

ಸಂಗೀತ ವಾದ್ಯಗಳು
ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತ
ಮಲಯಾಳಂ

ಮಲಯಾಳಂ (മലയാളം) - ದಕ್ಷಿಣ ಭಾರತದಲ್ಲಿರುವ ಕೇರಳ ರಾಜ್ಯದ ಹಾಗೂ ಲಕ್ಷದ್ವೀಪ ಸಂಘರಾಜ್ಯ ಕ್ಷೇತ್ರದ ಅಧಿಕೃತ ಭಾಷೆ. ಇದು ೨೨ ಭಾರತೀಯ ರಾಷ್ಟ್ರೀಯ ಭಾಷೆಗಳಲ್ಲಿ ಒಂದಾಗಿದ್ದು ಸುಮಾರು ಮೂರು ಕೋಟಿ ಜನರು ಈ ಭಾಷೆಯಲ್ಲಿ ಮಾತನಾಡುವರು.

ದ್ರಾವಿಡಭಾಷಾ ಕುಟುಂಬಕ್ಕೆ ಸೇರಿದ ಮಲೆಯಾಳ ಭಾಷೆಗೆ ತಮಿಳು, ಸಂಸ್ಕೃತ ಮೊದಲಾದ ಅಭಿಜಾತ ಭಾಷೆಗಳೊಡನೆ ನಿಕಟ ಸಂಬಂಧವಿದೆ. ಮಲೆಯಾಳ ಭಾಷೆ ಮಾತನಾಡುವವರನ್ನು ಮಲೆಯಾಳಿ ಎಂದು ಕರೆಯುವುದು ನಿಜವಾದರೂ ಕೇರಳ ಪ್ರಾಂತ್ಯಕ್ಕೆ ಸಂಬಂಧಿಸಿದುದರಿಂದ ಕೇರಳೀಯರೆಂದೂ ಕರೆಯಲಾಗುವುದು. ಮಲೆಯಾಳಿಗಳ ಒಟ್ಟು ಜನಸಂಖ್ಯೆ 3.75 ಕೋಟಿ. ಕರ್ನಾಟಕದ ಕೆಲವೆಡೆಯಲ್ಲೂ ಮಲಯಾಳ ಭಾಷೆ ಬಳಕೆಯಲ್ಲಿದೆ. ದಕ್ಷಿಣಕನ್ನಡ ಜಿಲ್ಲೆಯಲ್ಲಿ ಇದು ಹೆಚ್ಚಿನ ಮಟ್ಟಿನಲ್ಲಿದೆ.
. 

ಭಾರತದ ಸಂವಿಧಾನದ ಎಂಟನೇ ಪರಿಚ್ಛೇದಕ್ಕೆ ಸೇರಿರುವ ಭಾಷೆ ಮಲೆಯಾಳ. ಮಲೆಯಾಳವನ್ನು ಕೈರಳಿ ಎಂದೂ ಕರೆಯಲಾಗುತ್ತದೆ. ಮಲೆಯಾಳ ಭಾಷೆಯ ಉತ್ಪತ್ತಿ ಮತ್ತು ಪ್ರಾಚೀನತೆಗೆ ಸಂಬಂಧಿಸಿದ ವಿವರಗಳು ಇಂದಿಗೂ ಅಸ್ಪಷ್ಟವಾಗಿವೆ. ಹಳೆಯ ತಮಿಳು ಮಲೆಯಾಳದ ಮೂಲರೂಪವನ್ನು ಹೋಲುತ್ತದೆ ಎನ್ನಲಾಗಿದೆ. ಯು.ಎ.ಇ ದೇಶದಲ್ಲಿ ಮಲೆಯಾಳ ಭಾಷೆಯನ್ನು ವ್ಯಾಪಕವಾಗಿ ಉಪಯೋಗಿಸಲಾಗುತ್ತದೆ.

ಅಕ್ಷರಮಾಲೆ 

ವಿಭಜಿಸಲು ಸಾಧ್ಯವಾಗದ ಧ್ವನಿಯನ್ನು ವರ್ಣ ಎನ್ನಲಾಗುತ್ತದೆ. ಸ್ವರ ಎಂಬುದು ಭಾಷೆಯ ಅತ್ಯಂತ ಕಿರಿಯ ಭಾಗ. (ಉದಾ: ವಸ್ತ್ರ= ವ್+ಅ+ಸ್+ತ್+ರ್+ಅ). ಇತರ ಧ್ವನಿಗಳ ಸಹಾಯವಿಲ್ಲದೆ ಉಚ್ಚರಿಸಬಹುದಾದ ವರ್ಣವನ್ನು ಸ್ವರವೆಂದೂ ತರ ಧ್ವನಿಗಳ ಸಹಾಯದೊಂದಿಗೆ ಉಚ್ಚರಿಸಬಹುದಾದ  ವರ್ಣವನ್ನು ವ್ಯಂಜನವೆಂದೂ ಕರೆಯಲಾಗುತ್ತದೆ. ಸ್ವರಗಳ ಸಹಾಯವಿಲ್ಲದೆ ಉಚ್ಚರಿಸಬಹುದಾದ  ಕೆಲ ವ್ಯಂಜನಗಳು ಮಲೆಯಾಳ ಭಾಷೆಯಲ್ಲಿವೆ. ಅವುಗಳನ್ನು ಚಿಲ್ಲಕ್ಷರಗಳೆಂದು ಕರೆಯಲಾಗುತ್ತದೆ. ಚಿಲ್ಲಕ್ಷರಕ್ಕೆ ಸಮಾನವಾದ ಅಕ್ಷರ ಕನ್ನಡದಲ್ಲಿಯೂ ಇದೆ. ಅದು ನ್ ಬರೆಯಲು ಹಳಗನ್ನಡದಲ್ಲಿ ಬಳಕೆಯಾಗುತ್ತದೆ ಮಾತ್ರವಲ್ಲ, ಬೆಂಗಳೂರಿನ ಬೀದಿಗಳಲ್ಲಿ ಇಂದಿಗೂ ಈ ಅಕ್ಷರವನ್ನು ಉಪಯೋಗಿಸಿ ಬರೆದಿರುವ ಹೆಸರ್ವಲಗೆಗಳು ನೋಡಲು ಸಿಕ್ಕುತ್ತವೆ. ವರ್ಣಗಳನ್ನೂ ಅಕ್ಷರಗಳನ್ನೂ ಸೂಚಿಸುವ ರೇಖೆಗಳನ್ನು ಲಿಪಿಯೆನ್ನಲಾಗುತ್ತದೆ.

ಸ್ವರಗಳನ್ನು ಈ ಕೆಳಗಿನಂತೆ ವಿಭಜಿಸಲಾಗಿದೆ.

ವ್ಯಂಜನಗಳನ್ನು ಈ ಕೆಳಗಿನಂತೆ ವಿಭಜಿಸಲಾಗಿದೆ.

ജಸ್ವರಗಳ ಸಹಾಯವಿಲ್ಲದೆ ಉಚ್ಚರಿಸಬಹುದಾದ ವ್ಯಂಜನಗಳನ್ನು ಚಿಲ್ಲಕ್ಷರಗಳೆಂದು ಕರೆಯಲಾಗುತ್ತದೆ. ಕನ್ನಡದ ನಕರಪಿಲ್ಲುವಿಗೆ ಸಮಾನವಾದ ಅಕ್ಷರ ಮಲೆಯಾಳದ ನ್ ಚಿಲ್ಲಕ್ಷರ..

ಮಲೆಯಾಳ ಅಂಕೆಗಳು 
ಮಲೆಯಾಳ ಅಂಕೆಗಳು ಈ ಬಗೆಯಲ್ಲಿವೆ.
 

೦ - ಸೊನ್ನೆ
൧ - ಒಂದು
൨ - ಎರಡು
൩ - ಮೂರು
൪ - ನಾಲ್ಕು
൫ - ಐದು
൬ - ಆರು
൭ - ಏಳು
൮ - ಎಂಟು
൯ - ಒಂಬತ್ತು

ಭಾಷಾಪ್ರಭೇದಗಳು 
ಕೇರಳ ವಿಶ್ವವಿದ್ಯಾನಿಲಯದ ಭಾಷಾವಿಜ್ಞಾನ ವಿಭಾಗ ನಡೆಸಿದ ಅಧ್ಯಯನದಲ್ಲಿ  ಒಟ್ಟು ೧೨ ಪ್ರಾದೇಶಿಕ ಭೇದಗಳು ಮಲೆಯಾಳದಲ್ಲಿವೆಯಂದು ತಿಳಿದುಬಂದಿತು.  ದಕ್ಷಿಣ ಕೇರಳ (ತಿರುವಾಂಕೂರು), ಮಧ್ಯಕೇರಳ (ಕೋಟ್ಟಯಂ), ತ್ರಿಶೂರು, ಮಲಬಾರ್ ಎಂಬ ನಾಲ್ಕು ಭಾಷಾಭೇದಗಳು ಪ್ರಮುಖವಾಗಿ ಮಲೆಯಾಳದಲ್ಲಿವೆ‌. ಈ ಭೇದಗಳು ಉಚ್ಚಾರಣೆಯಲ್ಲಿ ಮಾತ್ರವೇ ನೆಲೆಗೊಂಡಂಥವು. ಮುದ್ರಣದ ಭಾಷೆಯಲ್ಲಿ ಕೋಟ್ಟಯಂ ಪ್ರಭೇದದ ಪ್ರಾಧಾನ್ಯ ಎದ್ದುಕಾಣುತ್ತದೆ.

ಲಿಪಿ 
ಪೂರ್ವದಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದ್ದ ವಟ್ಟೆಳುತ್ತು ಲಿಪಿಯ ಸ್ಥಾನದಲ್ಲಿ ಗ್ರಂಥಲಿಪಿಯನ್ನು ಮೊದಲ ಬಾರಿಗೆ ಸ್ಥಾಪಿಸಿದವನು ತುಂಜತ್ತು ರಾಮಾನುಜನ್ ಎೞುತ್ತಚ್ಛನ್.

ಮಲೆಯಾಳ ಯುನಿಕೋಡ್ 
ಮಲೆಯಾಳ ಭಾಷೆಯ ಯುನಿಕೋಡ್  U+0D00ರಿಂದ U+0D7Fವರೆಗೆ ದೊರಕುತ್ತದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 ಮಲೆಯಾಳ ಯುನಿಕೋಡ್ ಕೋಷ್ಟಕ
 ಮೊತ್ತಮೊದಲು ಮಲೆಯಾಳದಲ್ಲಿ ಅಚ್ಚಾದ ಪುಸ್ತಕಗಳು

ಭಾರತೀಯ ಭಾಷೆಗಳು
ದ್ರಾವಿಡ ಭಾಷೆಗಳು
ಜೋ ಸಾಟ್ರಿಯಾನಿ

ಜೋ ಸಾಟ್ರಿಯಾನಿ (ಜನ್ಮ: ಜುಲೈ ೧೫ ೧೯೫೬ ನ್ಯೂಯಾರ್ಕ್) ಒಬ್ಬ ಪ್ರಸಿದ್ದ ಹಾಗು ಮೇಧಾವಿ ರಾಕ್ ಶೈಲಿಯ ಗಿಟಾರ್ ವಾದಕ ಮತ್ತು ಗುರು.

ಜೀವನ 
ಬಾಲ್ಯದಲ್ಲಿಯೆ ಶ್ರೇಷ್ಟ ಗಿಟಾರ್ ವಾದಕ ಜಿಮ್ಮಿ ಹೆಂಡ್ರಿಕ್ಸ್‌ರಿಂದ ಪ್ರಭಾವಿತರಾದ ಸಾಟ್ರಿಯಾನಿ, ಜಿಮ್ಮಿ ಹೆಂಡ್ರಿಕ್ಸ್ ಸಾವಿನ ಸುದ್ದಿ ತಿಳಿದ ನಂತರ ಗಿಟಾರ್ ವಾದಕ ಆಗಲೇಬೇಕೆಂಬ ಪಣ ತೊಟ್ಟರಂತೆ. ೧೯೮೬ರಲ್ಲಿ ನಾಟ್ ಆನ್ ದಿಸ್ ಅರ್ಥ್ ಎಂಬ ಪ್ರಥಮ ಧ್ವನಿ ಸುರುಳಿ ಬಿಡುಗಡೆ ಮಾಡಿದರು ಆದರೆ ಇವರನ್ನು ಹೆಚ್ಚಿನ ಜನಪ್ರಿಯತೆಯತ್ತ ತಲುಪಿಸಿದ್ದು ಇವರ ೧೯೮೭ರಲ್ಲಿ ಬಿಡುಗಡೆಯಾದ ಸರ್ಫಿಂಗ್ ವಿತ್ ದಿ ಎಲಿಯನ್ ಎಂಬ ಎರಡನೆ ಧ್ವನಿಸುರುಳಿ. ತದನಂತರ ರೋಲಿಂಗ್ ಸ್ಟೋನ್ಸ್‌ನ ಮಿಕ್ ಜ್ಯಾಗರ್ ಜೊತೆ ಪ್ರವಾಸ ಕೈಗೊಂಡ ಸಾಟ್ರಿಯಾನಿ ೧೯೯೪ರಲ್ಲಿ ಪ್ರತಿಷ್ಟಿತ ಡೀಪ್ ಪರ್ಪಲ್ ತಂಡದ ಪ್ರಸಿದ್ದ ಗಿಟಾರ್ ವಾದಕ ರಿಚಿ ಬ್ಲ್ಯಾಕ್‍ಮೋರ್ ಬದಲು ನಿಂತು ಜಪಾನ್ ಪ್ರವಾಸದ್ಯಾಂತ ಗಿಟಾರ್ ನುಡಿಸಿದರು. ೧೯೯೬ರಿಂದ ಸಾಟ್ರಿಯಾನಿ ಮೂವರು ಗಿಟಾರ್ ವಾದಕರು ಒಟ್ಟಿಗೆ ನುಡಿಸುವ ಜಿ3 (ಜಿ-ತ್ರೀ) ಎಂಬ ಕಚೇರಿ ಪ್ರವಾಸ ಶುರು ಮಾಡಿದರು. ಸಾಟ್ರಿಯಾನಿ ಶಿಷ್ಯ ಮತ್ತು ಸ್ನೇಹಿತರಾದ ಇನ್ನೊಬ್ಬ ಪ್ರಚಂಡ ಗಿಟಾರ್ ವಾದಕ ಸ್ಟೀವ್ ವಾಯ್ ಜಿ-ತ್ರೀ ಕಚೇರಿಯಲ್ಲಿ ಸಾಮಾನ್ಯವಾಗಿ ಭಾಗವಹಿಸುತ್ತಾರೆ. ಎರಿಕ್ ಜಾನ್ಸನ್, ಯಿಂಗ್ವೇ ಮಾಮ್‌ಸ್ಟೀನ್, ಜಾನ್ ಪೆಟ್ರೂಚಿ ಇತ್ಯಾದಿ ಮಹಾನ್ ಗಿಟಾರ್ ವಾದಕರು ಜಿ-ತ್ರೀ ಕಚೇರಿಯಲ್ಲಿ ಭಾಗವಹಿಸಿದ್ದಾರೆ. ಸಾಟ್ರಿಯಾನಿ ಶಿಷ್ಯವೃಂದದಲ್ಲಿ ಘಟಾನುಘಟಿ ಗಿಟಾರ್ ವಾದಕರಿದ್ದಾರೆ, ಸ್ಟೀವ್ ವಾಯ್‍ಯಲ್ಲದೆ ಮೆಟ್ಟಾಲಿಕಾ ತಂಡದ ಮುಖ್ಯ ಗಿಟಾರ್ ವಾದಕ ಕರ್ಕ್ ಹ್ಯಾಮೆಟ್ಟ್ ಕೂಡ ಸಾಟ್ರಿಯಾನಿ ಶಿಷ್ಯ. ಮೇ ೨೦೦೫ರಲ್ಲಿ ಮೊದಲ ಬಾರಿಗೆ ಭಾರತ ಪ್ರವಾಸ ಕೈಗೊಂಡ ಸಾಟ್ರಿಯಾನಿ, ೧೮ ಮೇ ೨೦೦೫ರಲ್ಲಿ ಬೆಂಗಳೂರಿನ ಅರಮನೆ ಮೈದಾನದಲ್ಲಿ ಸುಮಾರು ೧೦,೦೦೦ ಜನರ ಮುಂದೆ ಭರ್ಜರಿ ಕಚೇರಿ ನೀಡಿದರು.

ವಾದನ ಶೈಲಿ ಹಾಗು ಪ್ರಭಾವ 
ಸಾಟ್ರಿಯಾನಿ ತಾಂತ್ರಿಕವಾಗಿ ನಿಷ್ಣಾತ ರಾಕ್ ಗಿಟಾರ್ ವಾದಕ ಎಂದು ಎಲ್ಲೆಡೆ ಗುರುತಿಸಲ್ಪಡುತ್ತಾರೆ. ಗಿಟಾರ್ ವಾದನದ ಎಲ್ಲಾ ಕ್ಷೇತ್ರಗಳಲ್ಲಿ ಪಾರಂಗತರಾಗಿರುವ ಸಾಟ್ರಿಯಾನಿ, ಗಿಟಾರ್ ತಂತ್ರಗಳಾದ ಡಬ್ಬಲ್ ಹ್ಯಾಂಡ್ ಟ್ಯಾಪಿಂಗ್, ಸ್ವೀಪ್ ಪಿಕ್ಕಿಂಗ್ ಇತ್ಯಾದಿ ತಂತ್ರಗಳಲ್ಲಿ ಪಳಗಿದ್ದಾರೆ. 'ಸ್ಯಾಚ್' ಎಂದು ಅಭಿಮಾನಿಗಳಿಂದ ಕರೆಯಿಸಿಕೊಳ್ಳುವ ಸಾಟ್ರಿಯಾನಿ ಈವರೆಗೆ ೧೩ ಬಾರಿ ಗ್ರ್ಯಾಮಿ ಪ್ರಶಸ್ತಿಗಾಗಿ ನಿರ್ವಾಚಿಸಲ್ಪಟ್ಟಿದ್ದಾರೆ ಹಾಗು ಇವರ ಧ್ವನಿಸುರುಳಿಗಳ ೭ ಮಿಲಿಯನ್ ಅಥವಾ ೭೦ ಲಕ್ಷಕ್ಕಿಂತ ಹೆಚ್ಚು ಪ್ರತಿಗಳು ಮಾರಾಟವಾಗಿವೆ.
ಇವರ ಕೃತಿಗಳು ಬಹಳ ಕ್ಲಿಷ್ಟಕರ ಹಾಗು ನಿಷ್ಣಾತ ಗಿಟಾರ್ ವಾದಕರಿಗೆ ಮಾತ್ರ ಎಂಬ ಟೀಕೆ ಇದ್ದರೂ ಎಲಕ್ಟ್ರಿಕ್ ಗಿಟಾರ್ ಅಭಿಮಾನಿಗಳು ಇವರ ಹೃದಯ ತಟ್ಟುವ ಮತ್ತು ಇಂಪಾದ ಕೃತಿಗಳನ್ನು ಉನ್ನತ ದರ್ಜೆಯ ಕೆಲಸವೆಂದು ಪರಿಗಣಿಸುತ್ತಾರೆ . ಸಾಟ್ರಿಯಾನಿ ಐಬನೇಜ್ ಛಾಪಿನ ಅವರ ಹಸ್ತಾಕ್ಷರವಿರುವ ಜೆಎಸ್ ಸರಣಿಯ ಗಿಟಾರ್ ಮತ್ತು ಪೀವಿಯವರ ಜೆಎಸ್ಎಕ್ಸ್ ಆಂಪ್ಲಿಫೈಯರ್ ಅನುಮೋದಿಸುತ್ತಾರೆ.

ಧ್ವನಿಸುರುಳಿಗಳು 
 ನಾಟ್ ಆನ್ ದಿಸ್ ಅರ್ಥ್
 ಸರ್ಫಿಂಗ್ ವಿಥ್ ದಿ ಎಲಿಯನ್ (೧೯೮೭)
 ಡ್ರೀಮಿಂಗ್#೧೧ (೧೯೮೮)
 ಫ್ಲೈಯಿಂಗ್ ಇನ್ ಎ ಬ್ಲೂ ಡ್ರೀಂ (೧೯೮೯)
 ದಿ ಎಕ್ಸ್ಟ್ರೀಮಿಸ್ಟ್ (೧೯೯೨)
 ಟೈಮ್ ಮಷೀನ್ (೧೯೯೩)
 ದಿ ಬ್ಯೂಟಿಫುಲ್ ಗಿಟಾರ್ (೧೯೯೩)
 ಜೋ ಸಾಟ್ರಿಯಾನಿ (೧೯೯೫)
 ಜಿ-ತ್ರೀ: ಲೈವ್ ಇನ್ ಕಾನ್ಸರ್ಟ್ (೧೯೯೭)
 ಕ್ರಿಸ್ಟಲ್ ಪ್ಲ್ಯಾನೆಟ್ (೧೯೯೮)
 ಇಂಜಿನ್ಸ್ ಆಫ್ ಕ್ರಿಯೇಷನ್ಸ್ (೨೦೦೦)
 ಆಡಿಷನಲ್ ಕ್ರಿಯೇಷನ್ಸ್ (ಇಂಜಿನ್ಸ್ ಆಫ್ ಕ್ರಿಯೇಷನ್ಸ್ ಜೊತೆ ಉಚಿತ) (೨೦೦೦)
 ಲೈವ್ ಇನ್ ಸ್ಯಾನ್ ಫ್ರಾನ್ಸಿಸ್ಕೊ (೨೦೦೧)
 ಸ್ಟ್ರೇಂಜ್ ಬ್ಯೂಟಿಫುಲ್ ಮ್ಯೂಸಿಕ್ (೨೦೦೨)
 ದಿ ಎಲಕ್ಟ್ರಿಕ್ ಜೋ ಸಾಟ್ರಿಯಾನಿ: ಆನ್ ಆಂಥಾಲಜಿ (೨೦೦೩)
 ಜಿ-ತ್ರೀ ಲೈವ್: ರಾಕಿಂಗ್ ಇನ್ ದಿ ಫ್ರೀ ವರ್ಲ್ಡ್ (2004)
 ಇಸ್ ದೇರ್ ಲವ್ ಇನ್ ಸ್ಪೇಸ್ (೨೦೦೪)
 ಜಿ-ತ್ರೀ: ಲೈವ್ ಇನ್ ಟೋಕಿಯೊ(೨೦೦೫)

ಬಾಹ್ಯ ಸಂಪರ್ಕ ಕೊಂಡಿಗಳು 
ಜೋ ಸಾಟ್ರಿಯಾನಿಯವರ ಅಧಿಕೃತ ಅಂತರ್ಜಾಲ ತಾಣ
ಐಬನೇಜ್ ಜೆಎಸ್ ಸರಣಿಯ ಗಿಟಾರ್‍ಗಳು 
ಜಿ-ತ್ರೀ ಕಚೇರಿ ಮತ್ತು ಪ್ರವಾಸದ ಬಗ್ಗೆ ಮಾಹಿತಿ

ಸಂಗೀತಗಾರರು
ಪಾಶ್ಚಾತ್ಯ ಸಂಗೀತಗಾರರು
ರಾಕ್ ಶೈಲಿಯ ಸಂಗೀತಗಾರರು
ವಾದ್ಯ ಸಂಗೀತಗಾರರು
ಗಿಟಾರ್ ವಾದಕರು
ಕನ್ನಡದಲ್ಲಿನ ವಿದೇಶಿ ಮೂಲದ ಶಬ್ದಗಳು

ವ್ಯವಹಾರಿಕ ಕನ್ನಡ ಭಾಷೆಯಲ್ಲಿರುವ ವಿದೇಶೀಯ ಮೂಲದ ಶಬ್ದಗಳ ಪಟ್ಟಿ ಇದು. ಈ ಪಟ್ಟಿಯಲ್ಲಿ ಆಡು ಭಾಷೆಯಲ್ಲಿ ಉಪಯೋಗಿಸಲ್ಪಡುವ ಇತ್ತೀಚಿನ ಆಮದು ಪದಗಳನ್ನು ಉಲ್ಲೇಖಿಸಿಲ್ಲ.

ಪಟ್ಟಿ

ಆಧಾರಗಳು 

ಭಾಷೆ
ಭಾಷೆಗಳು
ಟ್ರೂ ಜೀಸಸ್ ಚರ್ಚ್

ಟ್ರೂ ಜೀಸಸ್ ಚರ್ಚ್ (True Jesus Church) ಒಂದು ಸ್ವತಂತ್ರ ಕ್ರೈಸ್ತ ಧರ್ಮದ ಚರ್ಚಾಗಿದೆ. ಇದು ಕ್ರಿ.ಶ.೧೯೧೭ ರಲ್ಲಿ ಚೀನಾದ ರಾಜಧಾನಿ ಬೀಜಿಂಗ್ ನಗರದಲ್ಲಿ ಸ್ಥಾಪಿತವಾಯಿತು. ಪ್ರಸ್ತುತ ನಲವತ್ತೈದು ದೇಶಗಳಲ್ಲಿ ಸುಮಾರು ೧೫ ಲಕ್ಷ ಸದಸ್ಯರಿದ್ದಾರೆ. ಭಾರತದಲ್ಲಿ ಸದರಿ ಚರ್ಚ್ ಕ್ರಿ.ಶ.೧೯೩೨ ರಲ್ಲಿ ಪ್ರಾರಂಭವಾಗಿದೆ. ಇದು ಕ್ರಿಶ್ಚಿಯನ್ ಧರ್ಮದ ಪ್ರೊಟಸ್ಟಂಟ್ ಗುಂಪಿಗೆ ಸೇರಿದ ಚರ್ಚಾಗಿದೆ. ಈ ಚರ್ಚಿನ ಸದಸ್ಯರು ಕ್ರಿಸ್ಮಸ್ ಮತ್ತು ಈಸ್ಟರ್ ಹಬ್ಬಗಳನ್ನು ಆಚರಿಸುವುದಿಲ್ಲ. ಭಾರತದ ಕರ್ನಾಟಕ ರಾಜ್ಯದ ರಾಜಧಾನಿ ನಗರವಾದ ಬೆಂಗಳೂರಿನಲ್ಲಿ ಸದರಿ ಚರ್ಚ್ ಕ್ರಿ.ಶ.೧೯೭೭ ರಿಂದ ಕಾರ್ಯಪ್ರವೃತ್ತವಾಗಿದೆ.

ಟ್ರೂ ಜೀಸಸ್ ಚರ್ಚಿನ ಹತ್ತು ಪ್ರಮುಖ ನಂಬಿಕೆಗಳು.

ಏಸು ಕ್ರಿಸ್ತ 
“ಶಬ್ದ”ವೇ ಶರೀರರೂಪದಲ್ಲಿ ವ್ಯಕ್ತನಾದ ಯೇಸು ಕ್ರಿಸ್ತನು ಪಾಪಿಗಳ ಉದ್ಧಾರಕ್ಕಾಗಿ ಶಿಲುಬೆಯ ಮೇಲೆ ಮರಣಹೊಂದಿದನು; ಮೂರನೆಯ ದಿನ ಪುನರುತ್ಥಾನನಾಗಿ ಸ್ವರ್ಗಾರೋಹಣೆಯನ್ನು ಮಾಡಿದನು. ಅವನೊಬ್ಬನೇ ಮನುಕುಲದ ಏಕೈಕ ರಕ್ಷಕನು; ಸ್ವರ್ಗ ಮತ್ತು ಭೂಮಿಯ ಸೃಷ್ಟಿಕರ್ತನು; ಹಾಗು ಏಕೈಕ ನಿಜ ದೇವರು.

ಪವಿತ್ರ ಬೈಬಲ್ 
"ಹಳೆಯ ಹಾಗು ಹೊಸ ಒಡಂಬಡಿಕೆಗಳನ್ನು ಒಳಗೊಂಡ ಪವಿತ್ರ ಬೈಬಲ್ ದೇವರಿಂದ ಪ್ರೇರಿತವಾಗಿದೆ, ಇದು ಏಕೈಕವಾದ ಆಧ್ಯಾತ್ಮಿಕ ಸತ್ಯ ಮತ್ತು ಕ್ರಿಶ್ಚಿಯನ್ ಜೀವನಶೈಲಿಗೆ ಇದು ಪ್ರಮಾಣವಾಗಿರುತ್ತದೆ."

ಮೋಕ್ಷ 
"ಶ್ರದ್ಧೆಯ ಮೂಲಕ ದೇವರ ಕರುಣೆಯಿಂದ ಮೋಕ್ಷವು ಲಭಿಸುವದು. ಶ್ರದ್ಧಾವಂತರು ಪವಿತ್ರತೆಯ ಸದೈವ ಆಚರಣೆಗಾಗಿ, ದೇವರನ್ನು ಗೌರವಿಸುವದಕ್ಕಾಗಿ ಹಾಗು ಮನುಕುಲವನ್ನು ಪ್ರೀತಿಸಲು ಪವಿತ್ರ ಆತ್ಮನನ್ನು ಆಧರಿಸಬೇಕು".

ಪವಿತ್ರ ಆತ್ಮ 
"ನುಡಿಯು ಪವಿತ್ರ ಆತ್ಮದ ಆಗಮನದ ಕುರುಹು, ಸ್ವರ್ಗರಾಜ್ಯದ ನಮ್ಮ ಉತ್ತರಾಧಿಕಾರತ್ವಕ್ಕೆ ಪ್ರಮಾಣವಚನ".

ದೀಕ್ಷೆ 
"ಪಾಪಕ್ಷಾಲನೆಗೆ ಹಾಗು ನವಜೀವನಕ್ಕೆ ಉದಕದೀಕ್ಷೆಯು ಪವಿತ್ರವಿಧಿಯಾಗಿದೆ. ಉದಕದೀಕ್ಷೆಯನ್ನು ನೈಸರ್ಗಿಕ ಸಜೀವ ಜಲದಲ್ಲಿ, ಅಂದರೆ ಹೊಳೆ,ಕಡಲು ಅಥವಾ ಝರಿಗಳಲ್ಲಿ ಕೊಡಲಾಗುವದು. ಪವಿತ್ರ ಆತ್ಮನಿಂದ ಈಗಾಗಲೆ ಉದಕದೀಕ್ಷೆಯನ್ನು ಪಡೆದ ದೀಕ್ಷಾಕಾರನು ಪ್ರಭು ಯೇಸು ಕ್ರಿಸ್ತನ ಹೆಸರಿನಲ್ಲಿ ಉದಕದೀಕ್ಷೆಯನ್ನು ಪ್ರದಾನಿಸುತ್ತಾನೆ. ದೀಕ್ಷಾಧಾರಕನು ಕೆಳಮುಖವಾಗಿ, ನತಮಸ್ತಕನಾಗಿ, ನೀರಿನಲ್ಲಿ ಸಂಪೂರ್ಣವಾಗಿ ಮುಳುಗಿಕೊಂಡವನಾಗಿರಬೇಕು."

ಕಾಲು ತೊಳೆಯುವಿಕೆ 
"ಪಾದಪ್ರಕ್ಷಾಲನೆಯಿಂದ ಪ್ರಭು ಯೇಸುವಿನೊಂದಿಗೆ ಭಾಗ ಪಡೆಯಲು ಸಾಧ್ಯವಾಗುವದು. ಇದು ಪ್ರೀತಿ, ಪಾವಿತ್ರ್ಯ, ವಿನಯ, ಕ್ಷಮಾಶೀಲತೆ ಮತ್ತು ಸೇವೆ ಇವನ್ನು ತಾದಾತ್ಮ್ಯಗೊಳಿಸಲು ಸದೈವ ಎಚ್ಚರಿಕೆಯಾಗುವುದು. ಉದಕದಿಕ್ಷೆಯನ್ನು ಪಡೆದ ಪ್ರತಿಯೋರ್ವನೂ ಪ್ರಭು ಯೇಸು ಕ್ರಿಸ್ತನ ಹೆಸರಿನಲ್ಲಿ ತನ್ನ ಕಾಲುಗಳನ್ನು ತೊಳೆದುಕೊಳ್ಳಬೇಕು. ಉಚಿತ ಸಂದರ್ಭಗಳಲ್ಲಿ ಪರಸ್ಪರ ಪಾದಪ್ರಕ್ಷಾಲನೆಯ ರೂಢಿ ಇದೆ".

ಸಬ್ಬತ್ ದಿನ 
"ದೇವರಿಂದ ಹರಕೆಯನ್ನು ಪಡೆದ ಹಾಗು ಪವಿತ್ರಗೊಳಿಸಲ್ಪಟ್ಟ ಸಬ್ಬತ್ ದಿನ,- ವಾರದ ಏಳನೆಯ ದಿನ (ಶನಿವಾರ)-, ಪವಿತ್ರ ದಿನವಾಗಿರುತ್ತದೆ. ದೇವರ ಸೃಷ್ಟಿಯ ಸ್ಮರಣೆಯಲ್ಲಿ , ಮೋಕ್ಷಾರ್ಥವಾಗಿ ಮತ್ತು ಆಗಮಿಕ ಜೀವನದಲ್ಲಿ ಶಾಶ್ವತ ಶಾಂತಿಯನ್ನು ಪಡೆಯುವ ನಂಬಿಕೆಯಲ್ಲಿ ಇದನ್ನು ದೇವರ ಕರುಣೆಯಿಂದ ಆಚರಿಸಲಾಗುತ್ತದೆ".

ಚರ್ಚು 
"‘ಉತ್ತರ ವರ್ಷಾ’ದ ಕಾಲದಲ್ಲಿ ಪವಿತ್ರ ಆತ್ಮನ ಮುಖಾಂತರ ಪ್ರಭು ಯೇಸು ಕ್ರಿಸ್ತನಿಂದ ಸ್ಥಾಪಿಸಲ್ಪಟ್ಟ ‘ಸತ್ಯ ಯೇಸು ಚರ್ಚ’ ಇದು ‘ದೇವದೂತನ ಕಾಲ’ದ ನಿಜವಾದ ಚರ್ಚಿನ ಪುನರುಜ್ಜೀವಿತ ಚರ್ಚ ಆಗಿರುತ್ತದೆ".

ಅಂತಿಮ ನಿರ್ಣಯದ ದಿನ 
"ಮರ್ತ್ಯಲೋಕದ ನ್ಯಾಯನಿರ್ಣಯಕ್ಕಾಗಿ ಪ್ರಭುವು ಅಂತಿಮ ದಿನದಂದು ಆಗಮಿಸುವಾಗ, ಪ್ರಭುವಿನ ಎರಡನೆಯ ಆಗಮನವಾಗುವದು: ಸತ್ಯವಂತರಿಗೆ ಶಾಶ್ವತ ಜೀವನ ದೊರೆಯುವದು, ನೀಚಜೀವಿಗಳಿಗೆ ಕೊನೆಯಿಲ್ಲದ ದಂಡನೆ".

ಪವಿತ್ರ ಸಮ್ಮಿಲನ 
“ಪ್ರಭು ಯೇಸುವಿನ ಮರಣದ ಸ್ಮರಣೆಯ ಪವಿತ್ರ ವಿಧಿಯೇ ‘ಪವಿತ್ರ ಸಮ್ಮಿಲನ’. ಇದರಿಂದ ನಮ್ಮ ಪ್ರಭುವಿನ ಶರೀರದ ಭೋಕ್ತರಾಗಲು ಹಾಗು ಅವನೊಡನೆ ಸಮ್ಮಿಲನದಲ್ಲಿರಲು ,ತತ್ಕಾರಣವಾಗಿ ಶಾಶ್ವತ ಜೀವನ ಪಡೆಯಲು ಮತ್ತು ಅಂತಿಮ ದಿನದಂದು ಮೇಲೇಳಲು ನಮಗೆ ಸಾಧ್ಯವಾಗುತ್ತದೆ. ಈ ಪವಿತ್ರ ವಿಧಿಯನ್ನು ಸಾಧ್ಯವಾದಷ್ಟು ಸಲ ಆಚರಿಸಬೇಕು. ಕೇವಲ ಒಂದೇ ಒಂದು ಕಚ್ಚಾ ರೊಟ್ಟಿ ಹಾಗು ದ್ರಾಕ್ಷಾರಸವನ್ನು ಉಪಯೋಗಿಸಬೇಕು.”

ಕ್ರೈಸ್ತ ಧರ್ಮ

ಉಲೇಖಗಲಳು
ಕಾಶ್ಮೀರಿ

ಕಾಶ್ಮೀರಿ ಇಂಡೋ-ಆರ್ಯ ಕುಟುಂಬದ ದರದ ಗುಂಪಿಗೆ ಸೇರಿದ ಭಾಷೆ ಹಾಗು ಪ್ರಾಥಮಿಕವಾಗಿ ಜಮ್ಮು ಮತ್ತು ಕಾಶ್ಮೀರ ರಾಜ್ಯದ ಕಾಶ್ಮೀರ ಮತ್ತು ಚನಾಬ್ ಕಣಿವೆಗಳಲ್ಲಿ ಮಾತನಾಡಲ್ಪಡುತ್ತದೆ. ಕಾಶ್ಮೀರಿಯು ಭಾರತೀಯ ಸಂವಿಧಾನದ ಎಂಟನೇ ಪರಿಚ್ಛೇದಲ್ಲಿ ಗುರುತಿಸಲ್ಪಟ್ಟಿರುವ ಭಾಷೆಯಾಗಿದೆ.

ನೋಡಿ
 ಕಾಶ್ಮೀರ 
 ಕಾಶ್ಮೀರ ಶೈವ ಪಂಥ 
 ಕಾಶ್ಮೀರದ ಬಿಕ್ಕಟ್ಟು 
 ಕಾಶ್ಮೀರದ ಸಂಸ್ಕೃತಿ 
 ಕಾಶ್ಮೀರ ಕಣಿವೆಗಳು 
 ಕಾಶ್ಮೀರಿ 
 ಕಾಶ್ಮೀರಿ ಹಿಂದೂಗಳ ಜನಾಂಗೀಯ ಉಚ್ಛಾಟನೆ

ಉಲ್ಲೇಖಗಳು

ಭಾರತೀಯ ಭಾಷೆಗಳು
ಇಂಡಿಕ್ ಭಾಷೆಗಳು
ಭೋಜಪುರಿ ಭಾಷೆ

ಭೋಜಪುರಿ (ಭೋಜಪುರಿ: 𑂦𑂷𑂔𑂣𑂳𑂩𑂲 𑂦𑂰𑂭𑂰) ಇಂಡೊ-ಯೂರೋಪಿಯನ್ ಭಾಷೆಗಳ ಪಂಗಡಕ್ಕೆ ಸೇರಿದ ಒಂದು ಭಾಷೆ. ಇದರ ಬಳಕೆ ಹೆಚ್ಚಾಗಿ ಭಾರತದ ರಾಜ್ಯಗಳಾದ ಬಿಹಾರ, ಜಾರ್ಖಂಡ್ ಉತ್ತರ ಪ್ರದೇಶಗಳಲ್ಲಿದೆ. ಸುಮಾರು ೨೬ ದಶಲಕ್ಷ ಜನರು ಈ ಭಾಷೆಯನ್ನು ಮಾತನಾಡುತ್ತಾರೆ. ಭಾರತದ ಹೊರಗೆ ಮಾರಿಷಸ್ ದೇಶದಲ್ಲಿ ಭೋಜಪುರಿ ನುಡಿಯನ್ನಾಡುವವರು ಗಣನೀಯ ಸಂಖ್ಯೆಯಲ್ಲಿದ್ದಾರೆ.

ಉಲ್ಲೇಖಗಳು

ಭಾರತೀಯ ಭಾಷೆಗಳು
ಇಂಡಿಕ್ ಭಾಷೆಗಳು
ಅಹ್ಮದಾಬಾದ್

ಅಹ್ಮದಾಬಾದ್ ಗುಜರಾತ್ ರಾಜ್ಯದ ಪೂರ್ವ ರಾಜಧಾನಿ. ಇದು ಭಾರತದ ಪ್ರಮುಖ ಕೈಗಾರಿಕಾ ನಗರಗಳಲ್ಲೊಂದು. ಗುಜರಾತಿನ ಅತಿ ದೊಡ್ಡ ನಗರವಾದ ಇದು, ಭಾರತದ ೫ನೇ ದೊಡ್ಡ ನಗರ. ೫ ಮಿಲಿಯನ್ ಗಿಂತಲೂ ಹೆಚ್ಚು ಜನಸಂಖ್ಯೆ ಈ ನಗರದ್ದು. ಅಹ್ಮದಾಬಾದ್ ನಗರ ಕೆಲವೊಮ್ಮೆ ಕರ್ನಾವತಿ (ಹಳೆಯ ಹೆಸರು) ಎಂದೂ ಕೆಲವೊಮ್ಮೆ ಅಮ್ದವಾದ್ (ಗುಜರಾತಿ ಭಾಷೆಯಲ್ಲಿ ಉಚ್ಛರಿಸಿದಂತೆ) ಕರೆಯಲ್ಪಡುತ್ತದೆ.ಇದನ್ನು ಪೂರ್ವದ ಮ್ಯಾಂಚೆಸ್ಟರ್ ಎಂದೂ ಕರೆಯುತ್ತಿದ್ದರು.

ಅಹ್ಮದಾಬಾದ್ ಪಟ್ಟಣವನ್ನು ೧೫ನೇ ಶತಮಾನದಲ್ಲಿ ಸುಲ್ತಾನ್ ಅಹ್ಮದ್ ಶಾ ಸಾಬರಮತಿ ನದಿ ತೀರದಲ್ಲಿ ಸ್ಥಾಪಿಸಿದನಂತೆ. ಗುಜರಾತಿನ ಸುಲ್ತನತೆಯ ರಾಜಧಾನಿಯೂ ಈ ನಗರ ಅಗಿತ್ತು ಎಂದು ಐತಿಹಾಸಿಕ ಮೂಲಗಳು ತಿಳಿಸುತ್ತವೆ.

ಉಲ್ಲೇಖಗಳು

ಭಾರತದ ಪಟ್ಟಣಗಳು
ಗುಜರಾತ್
ಕರ್ಟ್ ಕೊಬೈನ್

ಕರ್ಟ್ ಡೊನಾಲ್ಡ್ ಕೊಬೈನ್(ಫೆಬ್ರುವರಿ ೨೦ ೧೯೬೭-ಎಪ್ರಿಲ್ ೫ ೧೯೯೪) ಅಮೇರಿಕ ಸಂಯುಕ್ತ ಸಂಸ್ಥಾನದ ಸಿಯಾಟಲ್ ನಗರದ ಗ್ರಂಜ್ ಶೈಲಿಯ ರಾಕ್ ಸಂಗೀತ ತಂಡವಾದ ನಿರ್ವಾಣದ ಮುಖ್ಯ ಗಿಟಾರ್ ವಾದಕ ಮತ್ತು ಹಾಡುಗಾರ. ಕೊಬೈನ್ ನಾಯಕತ್ವದ ನಿರ್ವಾಣ ಸಂಗೀತ ತಂಡ ತನ್ನ ಪ್ರಭಾವಶಾಲಿ ವರ್ಚಸ್ಸಿನಿಂದ ಗ್ರಂಜ್ ಶೈಲಿಯ ರಾಕ್ ಸಂಗೀತವನ್ನು ಅಂತರಾಷ್ಟ್ರೀಯ ಮಟ್ಟದಲ್ಲಿ ಜನಪ್ರಿಯಗೊಳಿಸಿತು. ನಿರ್ವಾಣತಂಡದ ನೆವರ್‌ಮೈಂಡ್ ಧ್ವನಿಸುರುಳಿ ಜನಪ್ರಿಯ ಸಂಗೀತ ಕ್ಷೇತ್ರದಲ್ಲಿ ಕ್ರಾಂತಿಕಾರಿ ಬದಲಾವಣೆ ತಂದು ಇವರನ್ನು ಯಶಸ್ಸಿನ ತುದಿ ಮುಟ್ಟಿಸಿತು. ಕೊಬೈನ್‌ರ ಸ್ಮೆಲ್ಸ್ ಲೈಕ್ ಟೀನ್ ಸ್ಪಿರಿಟ್ ಹಾಡು ಅತೀವ ಜನಪ್ರಿಯತೆ ಕಂಡು ಹೊಸ ಪೀಳಿಗೆಯ ಸ್ತುತಿಗೀತೆ ಎಂದು ಕರೆಸಿಕೊಂಡಿತು. ಯಶಸ್ಸಿನ ಜೊತೆ ಬರುವ ಜನಪ್ರಿಯತೆ ಮತ್ತು ಜವಾಬ್ದಾರಿ ಎದುರಿಸಲು ತಾವು ಸಮರ್ಥರಲ್ಲ ಎಂದು ಹೇಳಿಕೊಂಡಿದ್ದ ಕೊಬೈನ್ ಜೀವನದಲ್ಲಿ ತೀವ್ರ ಒತ್ತಡ ಮತ್ತು ವ್ಯಾಕುಲತೆಯಿಂದ ಬಳಲಿದರು. ದೈಹಿಕ ಮತ್ತು ಮಾನಸಿಕ ಅನಾರೋಗ್ಯ ಮತ್ತು ಹೆರಾಯಿನ್‌ ಸೇವನೆಯ ಚಟದೊಂದಿಗೆ ಹೋರಾಡಿದ ಕೋಬೈನ್ ಎಪ್ರಿಲ್ ೫ ೧೯೯೪ರೊಂದು ತಮ್ಮ ೨೭ನೆ ವಯಸ್ಸಿನಲ್ಲಿ ಕೋವಿಯಿಂದ ಗುಂಡು ಹೊಡೆದುಕೊಂಡು ಆತ್ಮಹತ್ಯೆ ಮಾಡಿಕೊಂಡರು. ಎಡಗೈ ಗಿಟಾರ್ ವಾದಕ ಕೊಬೈನ್ ತಮ್ಮ ಅಧ್ಯಾತ್ಮಿಕ ಹಾಗು ತತ್ವಭರಿತ ಸಾಹಿತ್ಯ ಮತ್ತು ವಿಶಿಷ್ಟ ಚಾಪಿನ ಸಂಗೀತದಿಂದ ಇಂದಿಗೂ ಪ್ರಭಾವಶಾಲಿ ಸಂಗೀತಗಾರರೆಂದು ಪರಿಗಣಿಸಲಾಗುತ್ತಾರೆ. ಕಮ್ ಆಸ್ ಯು ಆರ್, ಲಿಥಿಯಮ್, ಎಬೌಟ್ ಎ ಗರ್ಲ್, ಆಲ್ ಅಪಾಲಜೀಸ್, ಹಾರ್ಟ್ ಶೇಪ್ಡ್ ಬಾಕ್ಸ್, ಇನ್ ಬ್ಲೂಮ್, ಪಾಲಿಮತ್ತು ವಿವಾದ ಸೃಷ್ಟಿಸಿದ ರೇಪ್ ಮಿ ಇವರ ಹಾಗು ಇವರ ತಂಡದ ಕೆಲವು ಜನಪ್ರಿಯ ಗೀತೆ. ಕೊಬೈನ್ ಪತ್ನಿ ಕೊರ್ಟ್ನಿ ಲವ್ ಕೂಡ ರಾಕ್ ಸಂಗೀತಗಾರ್ತಿ. 

ಸಂಗೀತಗಾರರು
ಪಾಶ್ಚಾತ್ಯ ಸಂಗೀತಗಾರರು
ರಾಕ್ ಶೈಲಿಯ ಸಂಗೀತಗಾರರು
ಗಿಟಾರ್ ವಾದಕರು
ಸನ್ ಮೈಕ್ರೋಸಿಸ್ಟಮ್ಸ್

</div>

ಸನ್ ಮೈಕ್ರೋಸಿಸ್ಟಮ್ಸ್ ಸ್ಟ್ಯಾನ್‌ಫರ್ಡ್ ವಿಶ್ಯವಿದ್ಯಾಲಯದ ೪ ಮಿತ್ರರು ಸ್ಥಾಪಿಸಿದ ಗಣಕಯಂತ್ರ ತಂತ್ರಜ್ಞಾನ ಕಂಪನಿ. * ಎಂಡ್ರಿಯಾಸ್ ಬೆಕ್ಟೊಲ್ಲ್‌ಶೈಮ್, ಬಿಲ್ ಜಾಯ್, ಸ್ಕಾಟ್ ಮ್ಯಕ್‌ನೀಲಿ ಮತ್ತು ವಿನೋದ್ ಖೊಸ್ಲಾ. ಸನ್(SUN), ಸ್ಟ್ಯಾನ್‌ಫರ್ಡ್ ಯುನಿವರ್ಸಿಟಿ ನೆಟ್‌ವರ್ಕ್ (Stanford University Network) ಎಂಬ ಸಾಲಿನ ಸಂಕ್ಷಿಪ್ತ ರೂಪ. ಸನ್ ಮೈಕ್ರೋಸಿಸ್ಟಮ್ಸ್ ಸಂಸ್ಥೆಯ ಪ್ರಸಿದ್ದ ಉತ್ಪನ್ನಗಳೆಂದರೆ ಗಣಕಯಂತ್ರಗಳು, ಸ್ಪಾರ್ಕ್ ಸೂಕ್ಷ್ಮ ಸಂಸ್ಕರಣ ಸಾಧನ (ಮೈಕ್ರೋ ಪ್ರೋಸಸರ್), ಸೊಲಾರಿಸ್ ಕಾರ್ಯಾಚರಣೆ ವ್ಯವಸ್ಥೆ(ಆಪರೇಟಿಂಗ್ ಸಿಸ್ಟಮ್), ಜಾವಾ ವಸ್ತು ಕೇಂದ್ರಿತ ಗಣಕಯಂತ್ರ ಕ್ರಮವಿಧಿ ರಚನಾ ಭಾಷೆ(ಆಬ್ಜೆಕ್ಟ್ ಒರಿಯಂಟೆಡ್ ಕಂಪ್ಯೂಟರ್ ಪ್ರೊಗ್ರಾಮಿಂಗ್ ಲ್ಯಾಂಗ್ವೇಜ್), ಸ್ಟಾರ್ ಆಫಿಸ್ ಕಚೇರಿ ಅನ್ವಯ ತಂತ್ರಾಂಶ ಸಮೂಹ (ಆಫಿಸ್ ಅಪ್ಲಿಕೇಷನ್ ಸಾಫ್ಟ್‌ವೇರ್ ಸೂಟ್). ಈ ಸಂಸ್ಥೆಯ ಕೆಂದ್ರ ಕಾರ್ಯಾಲಯ ಅಮೇರಿಕಾ ಸಂಯುಕ್ತ ಸಂಸ್ಥಾನದ ಕ್ಯಾಲಿಪೋರ್ನಿಯಾ ರಾಜ್ಯದ ಸ್ಯಾಂಟಾಕ್ಲಾರಾದಲ್ಲಿದೆ. 

ತಂತ್ರಜ್ಞಾನ
ಗಣಕಯಂತ್ರ
ಉದ್ಯಮ
ವಿಯೋಲ

ವಿಯೋಲ (ಫ್ರೆಂಚ್: ಆಲ್ಟೊ,ಜರ್ಮನ್:ಬ್ರ್ಯಾಟ್‌ಶೆ)ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತ ಶೈಲಿಯಲ್ಲಿ ಬಳಸುವ ಒಂದು ತಂತಿ ವಾದ್ಯ. ವಯೊಲಿನ್‌‌ ಜಾತಿಗೆ ಸೇರಿದ ಈ ವಾದ್ಯ  ನೋಡಲು ವಯೊಲಿನ್‌ನಂತೆ ಕಂಡರೂ ವಯೊಲಿನ್‌‌ಗಿಂತ ಆಕಾರದಲ್ಲಿ ಸ್ವಲ್ಪ ದೊಡ್ದದು.  ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತ ಶೈಲಿಯ ತಂತಿವಾದ್ಯ ಕೃತಿಗಳಲ್ಲಿ ಸಾಮಾನ್ಯವಾಗಿ ಮೇಲಿನ ಸ್ಥಾಯಿಯ ಸ್ವರಗಳನ್ನು ನುಡಿಸಲು ವಯೊಲಿನ್‌‌ ಬಳಸುತ್ತಾರೆ , ಮಧ್ಯ ಸ್ಥಾಯಿಯ ಸ್ವರಗಳನ್ನು ನುಡಿಸಲು ವಿಯೋಲ ಮತ್ತು ತಗ್ಗಿನ ಸ್ಥಾಯಿಯ ಸ್ವರಗಳನ್ನು ನುಡಿಸಲು ಚೆಲ್ಲೊ ಅಥವಾ ಡಬ್ಬಲ್ ಬೇಸ್ ಬಳಸುತ್ತಾರೆ.

ಆಕಾರ ಮತ್ತು ರಚನೆ
ವಿಯೋಲವನ್ನು  ಕೂಡ ವಯೊಲಿನ್‌‌ ನಿರ್ಮಾಣದಲ್ಲಿ ಬಳಸುವ ಸಾಮಗ್ರಿಗಳು ಮತ್ತು ಉಪಕರಣಗಳನ್ನೆ ಬಳಸಿ ರಚಿಸಲಾಗುತ್ತದೆ. ವಿಯೋಲ ನಿರ್ದಿಷ್ಟ ಅಳತೆಯನ್ನು ಹೊಂದಿರದೆ ಸಾಮಾನ್ಯವಾಗಿ ವಯೊಲಿನ್‌‌‌ಗಿಂತ ಒಂದರಿಂದ ನಾಲ್ಕು ಇಂಚುಷ್ಟು ಉದ್ದವಾಗಿರುತ್ತದೆ. ವಾದ್ಯದಿಂದ ಹೊರ ಹೊಮ್ಮುವ ಧ್ವನಿಗೆ ಹೆಚ್ಚು ಪ್ರಾಶಸ್ತ್ಯ ಕೊಡುವುದರಿಂದ ನಿರ್ಧಿಷ್ಟ ಆಳತೆಗಳು ಮತ್ತು ಆಕಾರಗಳಲ್ಲಿ ಈ ವಾದ್ಯ ಕಾಣಸಿಗುವುದಿಲ್ಲ. ವಯೊಲಿನ್‌‌‌ನಂತೆಯೆ ಇದಕ್ಕೂ ಮೆಟ್ಟಿಲುಗಳಿಲ್ಲ(ಫ್ರೆಟ್ ರಹಿತ) ಮತ್ತು ಇದನ್ನೂ ಕೂಡ ಕಮಾನಿನ ಸಹಾಯದಿಂದ ನುಡಿಸಲಾಗಿತ್ತದೆ. ವಯೊಲಿನ್‌‌‌ನಂತೆಯೆ ಇದರ ಕಮಾನು ಕೂಡ ಕುದರೆ ಬಾಲದ ರೋಮದಿಂದ ನಿರ್ಮಸಲಾಗುತ್ತದೆ ಆದರೆ ಇದರ ಉದ್ದ ವಯೊಲಿನ್‌‌ ಕಮಾನಿಗಿಂತ ಸ್ವಲ್ಪ ಕಮ್ಮಿ ಮತ್ತು ಇದರ ತೂಕ ವಯೊಲಿನ್‌‌ ಕಮಾನಿಗಿಂತ ಹೆಚ್ಚು. ವಿಯೋಲ ವಯೊಲಿನ್‌‌ನಂತೆಯ  ನಾಲ್ಕು ತಂತಿಗಳನ್ನು ಹೊಂದಿದ್ದೂ, ಇದರ ತಂತಿಗಳು ವಯೊಲಿನ್‌‌ ತಂತಿಗಳಿಗಿಂತ ತುಸು ಹೆಚ್ಚು ದಪ್ಪವಾಗಿವೆ. ವಿಯೋಲ ವಾದನ ಅದರ ಆಕಾರ ಮತ್ತು ರಚನೆಯ ಕಾರಣದಿಂದಾಗಿ ವಯೊಲಿನ್‌‌ ವಾದನಕ್ಕಿಂತ ಸ್ವಲ್ಪ ಹೆಚ್ಚು ತ್ರಾಸದಾಯಕ.

ಸಂಗೀತ ವಾದ್ಯಗಳು
ಆತ್ಮಾಹುತಿ (ಪುಸ್ತಕ)

ಆತ್ಮಾಹುತಿ ಕನ್ನಡದಲ್ಲಿ ಶ್ರೀ ಶಿವರಾಮುರವರು ಬರೆದ ವಿನಾಯಕ ದಾಮೋದರ ಸಾವರ್ಕರ್ರ ಆತ್ಮಕಥೆ. ಸಾವರ್ಕರರ ಮಾತಿನಲ್ಲೇ ಮೂಡಿಬಂದ ಈ ಲೇಖನ ೭೦ರ ದಶಕದ ಆರಂಭದಲ್ಲಿ ಪ್ರಕಟವಾದದ್ದು.

ಪ್ರಾಮುಖ್ಯತೆ
ವಿನಾಯಕ ದಾಮೋದರ ಸಾವರ್ಕರರು ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು. ಈ ಕೃತಿ ಅವರ ಆತ್ಮ ಕಥೆ.

ಸಾಹಿತ್ಯ
ಕೃತಿಗಳು
ಶ್ರೀ ಶಿವರಾಮು

ಶಿವರಾಮು ಕನ್ನಡದಲ್ಲಿ ಸ್ವಾತಂತ್ರ್ಯವೀರ ಸಾವರಕರ್ ಮಾತಿನಲ್ಲೇ ಮೂಡಿಬಂದ 'ಆತ್ಮಾಹುತಿ' ಕೃತಿಯ ಕರ್ತೃ. ಕನ್ನಡದಲ್ಲಿ ರಾಷ್ಟ್ರೀಯ ಸಾಹಿತ್ಯವನ್ನು ಬರೆದವರಲ್ಲಿ ಪ್ರಮುಖರೆಂದು ಹೇಳಲಾಗುತ್ತದೆ. ಶಿವರಾಮು ಕನ್ನಡದ ಪ್ರಮುಖ ಕವಿಗಳಲ್ಲೊಬ್ಬರಾಗಿದ್ದರು. ರಾಷ್ಟ್ರೋತ್ತಾನ ಪರಿಷತ್ ಮೂಲಕ ಹಲವು ಕೃತಿಗಳನ್ನು ಹೊರತಂದಿದ್ದಾರೆ.

ಜೀವನ
ತಮ್ಮ ಎಳೆ ವಯಸ್ಸಿನಲ್ಲೇ ಮನೆಯನ್ನು ತ್ಯಜಿಸಿ, ದೇಶ ಸೇವೆಗಾಗಿ ಸರ್ವ ಸಮರ್ಪಣೆ ಮಾಡುವ ಮನೋಭಾವದಿಂದ ದುಡಿದ ದೇಶಪ್ರೇಮಿಯೂ ಹೌದು. ಪ್ರತಿಭಾವಂತ ಕವಿಯಾದ ಇವರ ಕವಿತೆಗಳಲ್ಲಿ ಹುದುಗಿರುವ ದೇಶಪ್ರೇಮದ ಝಲಕು ಎಂತಹ ಹೃದಯದಲ್ಲಿಯೂ ರಾಷ್ಟ್ರಪ್ರೇಮದ ಬೀಜ ಬಿತ್ತುವಲ್ಲಿ ಸಫಲವಾಗುವುದರಲ್ಲಿ ಸಂದೇಹವೇ ಇಲ್ಲ.

ಇವರು ತಮ್ಮ ಜೀವನದ ಕೊನೆಯ ದಿನಗಳನ್ನು ಮಂಗಳೂರು ಬಳಿಯ ಅಳಿಕೆ ಸತ್ಯಸಾಯಿ ವಿಹಾರದಲ್ಲಿ ಕಳೆದರೆಂದು ಹೇಳಲಾಗುತ್ತದೆ.

ಸಾಹಿತಿಗಳು
ಶಾಂತರಸ ಹೆಂಬೆರಳು

ಕನ್ನಡದ ಗಜಲ್ ಕವಿ. ಇವರು ಕನ್ನಡದ ಸಾಹಿತಿ. ಇವರು ೧೯೯೨ರಲ್ಲಿ ತಮಗೆ ನೀಡಲಾಗಿದ್ದ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿಯನ್ನು ಭ್ರಷ್ಟ ಸರಕಾರ, ಜನೋಪಯೋಗಿಯಗಿಲ್ಲದ ಸರಕಾರದಿಂದ ಪ್ರಶಸ್ತಿ ಪಡೆಯುವುದಿಲ್ಲವೆಂದು ಹೇಳಿ ತಿರಸ್ಕರಿಸಿದ್ದರು. ಇವರು ೨೦೦೬ರಲ್ಲಿ ಬೀದರದಲ್ಲಿ ಜರುಗಿದ ೭೩ನೇ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು.

ಜನನ 
ಸೆಪ್ಟೆಂಬರ್ ೭, ೧೯೨೪ ರಲ್ಲಿ  ರಾಯಚೂರು ಜಿಲ್ಲೆಯ ಹೆಂಬೇರಾಳು ಹಳ್ಳಿಯಲ್ಲಿ ಜನಿಸಿದರು. ಶಾಂತರಸರು ೧೩ ಎಪ್ರಿಲ್ ೨೦೦೮ರಂದು ನಿಧನರಾದರು.

ಜೀವನ

ಇವರ ತಂದೆ ಚನ್ನಬಸಯ್ಯ ಹಿರೇಮಠ - ಕನ್ನಡ ಮತ್ತು ಸಂಸ್ಕೃತ ಪಂಡಿತರಾಗಿದ್ದರು.

ಶಾಂತರಸ ಹಮ್‍ದರ್ದ್ ಸೊಸೈಟ್ ಆಫ್ ರಾಯಚೂರು ಶಿಕ್ಷಣ ಸಂಸ್ಥೆಯ ಪ್ರಾಥಮಿಕ ಶಾಲೆಯ ಶಿಕ್ಷಕರಾಗಿದ್ದರು. ೧೯೮೧ರಲ್ಲಿ ಅದೇ ಸಂಸ್ಥೆಯ ಜೂನಿಯರ್ ಕಾಲೇಜಿನ ಪ್ರಾಚಾರ್ಯರಾಗಿ ನಿವೃತ್ತರಾದರು. ೧೯೪೨ರ 'ಬ್ರಿಟಿಷರೆ, ಭಾರತ ಬಿಟ್ಟು ತೊಲಗಿ' ಅಭಿಯಾನ ನಡೆಯುತ್ತಿರುವಾಗ ಇವರು ಕವನ, ಕಥೆ ಬರೆಯಲು ಪ್ರಾರಂಭಿಸಿದ್ದು.

ಇವರು ರಾಯಚೂರಿನಲ್ಲಿ "'ಸತ್ಯ ಸ್ನೇಹ "'ಪ್ರಕಾಶನವನ್ನು ಪ್ರಾರಂಭಿಸಿದ್ದಾರೆ. ಹಲವು ಗಝಲ್, ರುಬಾಯಿ, ಫರ್ದ್ ಗಳನ್ನು ಉರ್ದುವಿನಿಂದ ಕನ್ನಡಕ್ಕೆ ಅನುವಾದಿಸಿದ್ದಾರೆ.

ಶಾಂತರಸ ೪೬ಕ್ಕೂ ಹೆಚ್ಚು ಪುಸ್ತಕಗಳನ್ನು ಬರೆದಿದ್ದಾರೆ. ಇವರು ೧೯೯೫ರಲ್ಲಿ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರಾಗಿದ್ದರು. ಪಠ್ಯ ಪುಸ್ತಕ ಕಮಿಟಿಯಲ್ಲೂ ಸೇವೆ ಸಲ್ಲಿಸಿದ್ದಾರೆ.

ಕೃತಿಗಳು

ಕವನ ಸಂಕಲನ
 ಮಾನಸಗಳ್ಳಿ ಬಯಲು
 ಗಜಲ್ ಮತ್ತು ದ್ವಿಪದಿ
 ಸಮಗ್ರ ಕಾವ್ಯ

ಕಥಾ ಸಂಕಲನ
 ಬಡೇಸಾಬು ಪುರಾಣ
 ನಾಯಿ ಮತ್ತು ಪಿಂಚಣಿ
 ಸ್ವಾತಂತ್ರ್ಯ ವೀರ ಮತ್ತು ಇತರ ಕಥೆಗಳು
 ಉರಿದ ಬದುಕು (ಆಯ್ದ ಕಥೆಗಳು)
 ಸಮಗ್ರ ಕಥೆಗಳು

ಕಾದಂಬರಿ
 ಸಣ್ಣ ಗೌಡಸಾನಿ

ನಾಟಕ
 ಸತ್ಯಸ್ನೇಹಿ
 ನಂಜು ನೊರೆವಾಲು
 ಮರೆಯಾದ ಮಾರಮ್ಮ
 ಶರಣ ಬಸವೇಶ್ವರ (ರೇಡಿಯೊ ನಾಟಕ)

ಜೀವನ ಚರಿತ್ರೆ
 ಸಿದ್ಧರಾಮ (ಅಮರಾನಂದರೊಡನೆ ಸಹಲೇಖನ)
 ಆಯ್ದಕ್ಕಿ ಮಾರಯ್ಯ ದಂಪತಿಗಳು
 ನಾರದಗಡ್ಡೆ ಚೆನ್ನಬಸವ ಸ್ವಾಮಿಗಳು
 ಬಸರೀಗಿಡದ ವೀರಪ್ಪ
 ಕಲಬುರ್ಗಿಯ ದೊಡ್ಡಪ್ಪ ಅಪ್ಪ

ಪ್ರಬಂಧ
 ಬಹುರೂಪ
 ಉಲಿವ ಮರ

ಸಂಶೋಧನೆ
 ಬಸವಪೂರ್ವ ಯುಗದ ಶರಣರು
 ಮೊದಲ ವಚನಕಾರ ಮಾದಾರ ಚನ್ನಯ್ಯ
 ಎಡದೊರೆ ನಾಡಿನ ಅನುಭಾವಿ ಕವಿಗಳು
 ಬಳ್ಳಾರಿ ಜಿಲ್ಲೆಯ ಶಿವಶರಣರು

ಸಂಪಾದನೆ
 ಸಂಗವಿಭು ವಿರಚಿತ ಮೂರು ಶತಕ
 ವೀರಭದ್ರ ಕವಿ ವಿರಚಿತ ಅರವತ್ತುಮೂರು ಪುರಾಣ
 ಕೂಡಲೂರು ಬಸವಲಿಂಗ ಶರಣರ ಸ್ವರವಚನಗಳು
 ಕಲ್ಲೂರು ಲಿಂಗಣ್ಣವೊಡೆಯ ವಿರಚಿತ ಬಾರಮಾಸ

ಸಂಕಲನ ಸಂಪಾದನೆ
 ಮುಸುಕು ತೆರೆ (ವಿವಿಧ ಲೇಖಕರ ಕಥೆ,ಕವನ, ಪ್ರಬಂಧ ಸಂಕಲನ)
 ಕಲ್ಯಾಣದೀಪ (ಪ್ರಬಂಧಗಳು : ಅಮರಾನಂದರೊಡನೆ)
 ಬೆನ್ನ ಹಿಂದಿನ ಬೆಳಕು (೨೭ ಕವಿಗಳ ಕವನ ಸಂಕಲನ)
 ರಸಿಕ ಚಕ್ರಿ ಹರಿಹರದೇವ (ವಿಮರ್ಶಾತ್ಮಕ ಲೇಖನಗಳು : ಡಾ|ಬಿ.ಸಿ.ಜವಳಿಯವರೊಡನೆ)
 ನಮನ (ಎ.ಸಿ.ದೇವೇಗೌಡರ ಸಂಭಾವನಾ ಗ್ರಂಥ : ಡಿ.ಆರ್.ಬಳೂರಗಿಯವರೊಡನೆ)

ಅನುವಾದಗಳು
 ಕಾಡಿನ ಬೇರು (ಅಮೃತ ಪ್ರೀತಂ ಅವರ ಕಥೆಗಳು).  
 ಉಮರಾವ ಜಾನ ಅದಾ (ಉರ್ದು ಕಾದಂಬರಿಯ ಅನುವಾದ).

ಪುರಸ್ಕಾರ
ಇವರ ಸತ್ಯಸ್ನೇಹಿ ನಾಟಕಕ್ಕೆ ಕರ್ನಾಟಕ ಸರಕಾರದ ಪುರಸ್ಕಾರ ಲಭಿಸಿದೆ.

ಹೊರಗಿನ ಸಂಪರ್ಕಗಳು
‌ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿಕೊಳ್ಳುತ್ತಿರುವ ಬಗ್ಗೆ
ನನ್ನ ಅಪ್ಪ–ಶಾಂತರಸ: ಭಾರತಿ ಮೋಹನ್‌ ಕೋಟಿ: Sat,14/05/2016

ಸಾಹಿತಿಗಳು
ಸಿದ್ದಗಂಗಾ

ಶ್ರೀ ಸಿದ್ಧಗಂಗಾ ಕ್ಷೇತ್ರವು ತುಮಕೂರು ನಗರದಿಂದ ಸುಮಾರು ಆರು ಕಿ.ಮೀ ದೂರದಲ್ಲಿದೆ.
ಊಟ, ವಿದ್ಯೆ ಮತ್ತು ವಸತಿಯ ಉಚಿತ ವ್ಯವಸ್ಥೆ ಇದ್ದು, ಇದೇ ಕಾರಣದಿಂದ ತ್ರಿವಿಧ ದಾಸೋಹದ ಕ್ಷೇತ್ರವೆಂದೇ ಪ್ರಸಿದ್ಧಿ ಪಡೆದಿದೆ.
ಸುಮಾರು ಹತ್ತು ಸಾವಿರ ಮಕ್ಕಳಿಗೆ ತ್ರಿವಿಧ ದಾಸೋಹ ಕಾರ್ಯ ನಡೆಯುತ್ತಿದೆ.ಕರ್ನಾಟಕ ರತ್ನ ಪ್ರಶಸ್ತಿಯನ್ನು ಡಾ||ಶ್ರೀ ಶಿವಕುಮಾರ ಸ್ವಾಮಿಗಳುಗಳವರಿಗೆ ನೀಡಲಾಗಿದೆ.

ಶ್ರೀ ಕ್ಷೇತ್ರದ ಮಠಾಧಿಪತಿಗಳು ಡಾ|ಶ್ರೀ ಶಿವಕುಮಾರ ಸ್ವಾಮಿಗಳು.
ಕಿರಿಯ ಸ್ವಾಮೀಜಿ ಶ್ರೀ ಸಿದ್ಧಲಿಂಗಸ್ವಾಮಿಗಳು.

ಕ್ಷೇತ್ರದ ಹಿಂದಿನ ಮಠಾಧಿಪತಿಗಳು: ಶ್ರೀ ಉದ್ದಾನ ಶಿವಯೋಗಿಗಳು. ಇವರು ಎಡೆಯೂರು ಸಿದ್ಧಲಿಂಗೇಶ್ವರರ ಶಿಷ್ಯಪರಂಪರೆಗೆ ಸೇರಿದವರಾಗಿದ್ದಾರೆ.

ಕ್ಷೇತ್ರದ ಪ್ರಮುಖ ದೇವಸ್ಥಾನಗಳು: ಶ್ರೀ ಸಿದ್ಧಲಿಂಗೇಶ್ವರ ದೇವಸ್ಥಾನ, ಶ್ರೀ ಸಿದ್ಧಗಂಗಾ ಮಾತೆ ದೇವಸ್ಥಾನ.

ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನ
೧೯೬೩ರಲ್ಲಿ ೪೪ ನೇ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನವು ಈ ಕ್ಷೇತ್ರದಲ್ಲಿ ನಡೆದಿತ್ತು.
ಖ್ಯಾತ ಸಾಹಿತಿ ರಂ.ಶ್ರೀ.ಮುಗಳಿಯವರು ಈ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು.
ಶ್ರೀಶ್ರೀಶ್ರೀ ಶಿವಕುಮಾರ ಸ್ವಾಮಿಗಳರವರ ಹುಟ್ಟಿದ ಸ್ಥಳ ವೀರಾಪುರವು ಈಗಿನ ರಾಮನಗರ ಜಿಲ್ಲೆಯಲ್ಲಿದೆ.

ಬಾಹ್ಯ ಸಂಪರ್ಕಗಳು 
 ಸಿದ್ಧಗಂಗಾ ಮಠ

 ಕರ್ನಾಟಕ
 ತುಮಕೂರು ಜಿಲ್ಲೆ
ಲಿಂಗಾಯತ
ಕರ್ನಾಟಕದ ಮಠಗಳು
ಹೆಚ್.ಡಿ.ಕುಮಾರಸ್ವಾಮಿ

ಹರದನಹಳ್ಳಿ ದೇವೇಗೌಡ ಕುಮಾರಸ್ವಾಮಿ (ಜನನ: ೧೯ ಡಿಸೆಂಬರ್,೧೯೫೯)ಕರ್ನಾಟಕದ ಒಬ್ಬ ಪ್ರಭಾವಿ ರಾಜಕಾರಣಿ. ಇವರು ಕರ್ನಾಟಕದ ೧೮ನೆ ಮುಖ್ಯ ಮಂತ್ರಿಯಾಗಿದ್ದರು. ಕುಮಾರಸ್ವಾಮಿ, ಭಾರತದ ಮಾಜಿ ಪ್ರಧಾನಿ ಹೆಚ್.ಡಿ. ದೇವೇಗೌಡರ ತೃತೀಯ ಪುತ್ರ ಹಾಗು ಕರ್ನಾಟಕ ರಾಜ್ಯ ಜನತಾ ದಳ (ಜಾತ್ಯಾತೀತ) ಪಕ್ಷದ ಶಾಸಕಾಂಗ ನಾಯಕ. ಕುಮಾರಸ್ವಾಮಿ ಚಲನಚಿತ್ರ ನಿರ್ಮಾಪಕರೂ ಕೂಡ ಆಗಿದ್ದಾರೆ.

ಜೀವನ
 ಹರದನಹಳ್ಳಿ ದೇವೇಗೌಡ ಕುಮಾರಸ್ವಾಮಿಯವರ ಜನನ ಡಿಸೆಂಬರ್ ೧೯, ೧೯೫೯ರಲ್ಲಾಯಿತು. ರಾಜಕೀಯ ಅನುಭವವಿಲ್ಲದಿದ್ದರೂ ೧೯೯೬ರಲ್ಲಿ ಬೆಂಗಳೂರು ಗ್ರಾಮಾಂತರ ಕ್ಷೇತ್ರದಿಂದ ಲೋಕಸಭೆಗೆ ಆಯ್ಕೆಯಾದರು. 
 ೧೯೯೮ರಲ್ಲಿ ಕನಕಪುರ ಲೋಕಸಭೆ ಕ್ಷೇತ್ರದಿಂದ ಮತ್ತು ೧೯೯೯ರಲ್ಲಿ ಸಾತನೂರು ವಿಧಾನಸಭೆ ಕ್ಷೇತ್ರದಿಂದ ಸ್ಪರ್ಧಿಸಿ ಸೋಲುಂಡ ಕುಮಾರಸ್ವಾಮಿ, ೨೦೦೪ ವಿಧಾನಸಭೆ ಚುನಾವಣೆಯಲ್ಲಿ ರಾಮನಗರ ಕ್ಷೇತ್ರದಿಂದ ಆಯ್ಕೆಯಾದರು. 
 ಕಾಂಗ್ರೆಸ್ ಮತ್ತು ಜನತಾದಳ(ಎಸ್) ಮೈತ್ರಿಕೂಟದ ಸರ್ಕಾರ ಸ್ಥಾಪನೆಯ ಕಾಲದಲ್ಲಿ ಕುಮಾರಸ್ವಾಮಿ ಜನತಾದಳದ ಕಾರ್ಯಾಧ್ಯಕ್ಷರಾರಾದರು.೨೦೦೫ ಡಿಸೆಂಬರ್ ಜಿಲ್ಲಾ ಪಂಚಾಯತ್ ಚುನಾವಣೆಯಲ್ಲಿ ಕಾಂಗ್ರೆಸ್ ಜಯದೊಂದಿಗೆ ಬದಲಾದ ರಾಜಕೀಯ ಪರಿಸ್ಥಿತಿ ಹಾಗು ಕಾಂಗ್ರೆಸ್ ಮತ್ತು ಜನತಾದಳದಿಂದ ನಿರ್ಗಮಿಸಿದ್ದರು. 
 ಸಿದ್ದರಾಮಯ್ಯನವರ ನಡುವಿನ ಮೈತ್ರಿಯ ಮಾತುಕತೆಯಿಂದ ಅಸಂತುಷ್ಟರಾದ ಕುಮಾರಸ್ವಾಮಿ ೧೮ ಜನವರಿ, ೨೦೦೬ರೊಂದು, ತಮ್ಮ ತಂದೆ ಎಚ್.ಡಿ.ದೇವೇ ಗೌಡರ ಇಚ್ಚೆಯ ವಿರುದ್ದ, ತಮ್ಮ ಪಕ್ಷದ ೪೬ ಶಾಸಕರೊಡನೆ ರಾಜ್ಯಪಾಲರೊಡನೆ ಕಾಂಗ್ರೆಸ್‌ನ ಧರಂ ಸಿಂಗ್ ನೇತೃತ್ವದ ಸರ್ಕಾರಕ್ಕೆ ಕೊಟ್ಟ ಬೆಂಬಲ ಹಿಂದೆಗೆದುಕೊಂಡರು. 
 ಕುಮಾರಸ್ವಾಮಿ ಫೆಬ್ರುವರಿ ೩,  ೨೦೦೬ರೊಂದು ಭಾರತೀಯ ಜನತಾ ಪಕ್ಷದ ಸಹಕಾರದೊಂದಿಗೆ ಸ್ಥಾಪಿಸಲಾದ ನೂತನ ಸರ್ಕಾರದ ನೇತೃತ್ವ ವಹಿಸಿ ಕರ್ನಾಟಕದ ೧೮ನೆ ಮುಖ್ಯಮಂತ್ರಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು. ೨೦೦೭ ನವೆಂಬರ್ ೨ ರಂದು ಬಹುಮತ ಕಳೆದುಕೊಂಡರು.

ರಾಜಕೀಯ ಬೆಳವಣಿಗೆ
 ೧೯೯೬ರಲ್ಲಿ ಬೆಂಗಳೂರು ಗ್ರಾಮಾಂತರ ಕ್ಷೇತ್ರದಿಂದ  ಲೋಕಸಭೆಗೆ ಆಯ್ಕೆ
 ೨೦೦೪ ರ ವಿಧಾನಸಭೆ ಚುನಾವಣೆಯಲ್ಲಿ ರಾಮನಗರ ಕ್ಷೇತ್ರದಿಂದ ಆಯ್ಕೆ
 ೧೮ನೇ ಮುಖ್ಯಮಂತ್ರಿಯಾಗಿ ಫೆಬ್ರುವರಿ ೩ ರಂದು ಪ್ರಮಾಣ ವಚನ ಸ್ವೀಕರಿಸಿದರು
 ೦೩-ಫೆಬ್ರುವರಿ-೨೦೦೬ರಿಂದ ೦೯-ಅಕ್ಟೋಬರ-೨೦೦೭ರ ತನಕ ಮುಖ್ಯಮಂತ್ರಿಯಾಗಿ ಅಧಿಕಾರ.
 ೨೫ನೇ ಮುಖ್ಯಮಂತ್ರಿಯಾಗಿ ಮೇ ೨೩ರಂದು ೪.೩೨ ನಿಮಿಷದ ಸುಮಾರಿಗೆ ದೇವರು ಹಾಗೂ ಕನ್ನಡ ನಾಡಿನ ಜನರ ಹೆಸರಿನಲ್ಲಿ ಪ್ರಮಾಣ ವಚನ ಸ್ವೀಕರಿಸಿದರು

ಉಲ್ಲೇಖಗಳು

೧೯೫೯ ಜನನ
ಕರ್ನಾಟಕದ ಮುಖ್ಯಮಂತ್ರಿಗಳು
ರಾಜಕಾರಣಿಗಳು
ಕರ್ನಾಟಕದ ವಿಧಾನಸಭಾ ಸದಸ್ಯರು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಭಾರತೀಯ ಜನತಾ ಪಕ್ಷ

ಭಾರತೀಯ ಜನತಾ ಪಕ್ಷ ಅಥವಾ ಭಾರತೀಯ ಜನತಾ ಪಾರ್ಟಿ ಭಾರತದ ಒಂದು ಪ್ರಮುಖ ರಾಜಕೀಯ ಪಕ್ಷ. ಮತ್ತು ಈಗ ಭಾರತದಲ್ಲಿ ಅಧಿಕಾರದಲ್ಲಿ ಇರುವ ಪಕ್ಷ.

೧೯೮೦ರಲ್ಲಿ ಸ್ಥಾಪಿಸಲ್ಪಟ್ಟ ಈ ಪಕ್ಷವನ್ನು ಸಾಮಾನ್ಯವಾಗಿ ಹಿಂದೂ ರಾಷ್ಟ್ರೀಯವಾದಿ ಬಲಪಂಥೀಯ ಪಕ್ಷ ಎಂದು ಪರಿಗಣಿಸಲಾಗುತ್ತದೆ. ೧೯೯೮-೨೦೦೪ ಅವಧಿಯಲ್ಲಿ ಮಿತ್ರ ಪಕ್ಷಗಳ ಸಹಾಯದೊಂದಿಗೆ ಕೇಂದ್ರ ಸರ್ಕಾರ ರಚಿಸಿ ದೇಶದ ಆಡಳಿತ ನೆಡಸಿತ್ತು. ಅಟಲ್ ಬಿಹಾರಿ ವಾಜಪೇಯಿ ಮತ್ತು ಎಲ್. ಕೆ. ಅಡ್ವಾಣಿ ಈ ಪಕ್ಷದ ಹಿರಿಯ ಮತ್ತು ಮುಖ್ಯ ನಾಯಕರು. ೨೦೧೪ ಭಾರತದ ಸಾರ್ವತ್ರಿಕ ಲೋಕಸಭಾ ಚುನಾವಣೆ‌ ಹಾಗೂ ೨೦೧೯ ರ ಸಾರ್ವತ್ರಿಕ ಲೋಕಸಭಾ ಚುನಾವಣೆಯಲ್ಲಿ ಪೂರ್ಣ ಬಹುಮತ ಪಡೆದು ಅಧಿಕಾರ ನಡೆಸುತ್ತಿದೆ

ರಾಜಕೀಯ ಮೌಲ್ಯಗಳು 
ಕಳೆದ ೪-೫ ದಶಕಗಳಲ್ಲಿ ಬಿಜೆಪಿ ಹಿಂದುತ್ವ, ರಾಷ್ಟ್ರೀಯತೆ, ರಾಷ್ಟ್ರೀಯ ಸುರಕ್ಷತೆ ಹಾಗೂ ಇನ್ನಿತರೇ ಬಲಪಂಥೀಯ ಮೌಲ್ಯಗಳನ್ನು ಪ್ರತಿಪಾದಿಸುವ ಪಕ್ಷವಾಗಿ ರೂಪಗೊಂಡಿದೆ.

ಇತಿಹಾಸ 
ರಾಷ್ಟ್ರೀಯ ಸ್ವಯಂಸೇವಕ ಸಂಘದ ರಾಜಕೀಯ ಅಂಗವಾಗಿ ಸ್ಥಾಪಿತವಾಗಿದ್ದ ಭಾರತೀಯ ಜನ ಸಂಘ ೧೯೮೦ರಲ್ಲಿ ಭಾರತೀಯ ಜನತಾ ಪಕ್ಷ ವಾಗಿ ಮರು ನಾಮಕರಣಗೊಂಡಿತು.

ಪದಾಧಿಕಾರಿಗಳು

ಅಧ್ಯಕ್ಷರು

ಮುಖ್ಯ ಕಾರ್ಯದರ್ಶಿಗಳು 

 ಸಂಜಯ್ ಜೊಷಿ

 ಓಂ ಪ್ರಕಾಶ್ ಠಾಕೂರ್
 ತಾವರಚಂದ್ರ ಗೆಹಲೋಟ್
 ವಿನಯ್ ಕಟಿಯಾರ್
 ಪ್ರಮೋದ್ ಮಹಾಜನ್

ಖಜಾಂಚಿ 
 ವೇದ ಪ್ರಕಾಶ ಗೋಯಲ್

ಭಾರತೀಯ ಜನತಾಪಕ್ಷ ಬೆಳೆದು ಬಂದ ಬಗೆ 
ಭಾರತೀಯ ಜನತಾ ಪಕ್ಷದ ಬೆಳವಣಿಗೆ : ಭಾರತೀಯ ಜನತಾ ಪಕ್ಷವು ಭಾರತೀಯ ಜನ ಸಂಘ ಎಂಬ ಹೆಸರಿನಲ್ಲಿ ಬಲ ಪಂಥೀಯ ಪಕ್ಷ ವಾಗಿ 
ಆರಂಭಗೊಂಡು , ೧೯೭೭ರ ಲ್ಲಿ ಜನತಾ ಪಕ್ಷಸಲ್ಲಿ ವಿಲೀನವಾಗಿ; ಪುನಹ ಅದರಿಂದ ಬೇರೆಯಾಗಿ ೧೯೮೦ ರಲ್ಲಿ ಭಾರತೀಯ ಜನತಾ ಪಕ್ಷವಾಗಿ ಪುನರ್ನಮಕರಣ ಹೊಂದಿ ರಾಷ್ಟ್ರೀಯ ಪಕ್ಷವಾಗಿ ಹೊರಹೊಮ್ಮಿತು.  ಅದರ ಬೆಳವಣಿಗೆಯನ್ನು  ಕಾಂಗ್ರೆಸ್ ಪಕ್ಷ ದ ಹೋಲಿಕೆಯೊಂದಿಗೆ ಕೆಳಗೆ ಕಾಣಬಹುದು

-
 (೧೯೭೭ರಲ್ಲಿ ಜನತಾ ಪಾರ್ಟಿ ಸರ್ಕಾರ)
 ೧೯೫೨,೧೯೫೭,೧೯೬೨,೧೯೬೭,೧೯೭೧ ಭಾರತೀಯ ಜನಸಂಘ (ಪಕ್ಷ

೧೯೮೪ ರಿಂದ ೨೦೧೪ ರ ವರೆಗಿನ ಲೋಕ ಸಭೆ ಚುನಾವಣೆ ಸಾರಾಂಶ

ನೋಡಿ 
ಭಾರತ
ಭಾರತದ ರಾಜಕೀಯ ಪಕ್ಷಗಳು

ಉಲ್ಲೇಖಗಳು

ಹೊರ ಸಂಪರ್ಕ
ಭಾರತೀಯ ಜನತಾಪಾರ್ಟಿ ಬೆಳೆದು ಬಂದ ಸಂಕ್ಷಿಪ್ತ ಇತಿಹಾಸ;  
ಬಿಜೆಪಿ ಬೆಳೆದುಬಂದ ಬಗೆ: ;BJP Foundation Day: Party's rise to power from 2 MPs in 1984 to 282 in 2014;PTI|May 31, 2018,
‘ವಂಶ ಪಾರಂಪರ್ಯ’?
ಭಾರತವನ್ನು ಹಿಂದೂ ರಾಷ್ಟ್ರವನ್ನಾಗಿ ಪರಿವರ್ತಿಸಲು ಸಾಧ್ಯವೇ?;;ಕೆ.ಎನ್‌. ಹರಿಕುಮಾರ್‌;d: 20 ಅಕ್ಟೋಬರ್ 2019,

ಪೂರಕ ಮಾಹಿತಿ
ಅಟಲ್‍ ರಿಂದ ಜೆ.ಪಿ.ನಡ್ಡಾ ವರೆಗೆ:ಬಿಜೆಪಿ ರಾಜಕೀಯ ಪ್ರಗತಿಯ ಹಾದಿ;;d: 21 ಜನವರಿ 2020,

ಹೊರ ಪುಟಗಳು 
 ಅಧಿಕೃತ ತಾಣ 
 Hindu Vivek Kendra
 BJP vis-à-vis Hindu Resurgence  Online book by Koenraad Elst'

ಭಾರತದ ರಾಜಕೀಯ ಪಕ್ಷಗಳು
ಭಾರತ
ಭಾರತದ ರಾಜಕೀಯ
ರಾಜಕೀಯ ಪಕ್ಷಗಳು
ಹಸುರು ಹೊನ್ನು

ಹಸುರು ಹೊನ್ನು ಬಿ ಜಿ ಎಲ್ ಸ್ವಾಮಿಯವರ ಪ್ರವಾಸ ಕಥನ. ಈ ಕೃತಿಗೆ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ. ಈ ಪುಸ್ತಕ ಬಿ ಜಿ ಎಲ್ ಸ್ವಾಮಿಯವರ ಮೇರುಕೃತಿ ಎಂದು ಹಲವರು ಅಭಿಪ್ರಾಯಪಡುತ್ತಾರೆ. ನೂರಾರು ಗಿಡಮರ ಬಳ್ಳಿಗಳ ಪರಿಚಯವಿರುವ ಈ ಪುಸ್ತಕದಲ್ಲಿ ಹಾಸ್ಯ ಪ್ರಸಂಗಗಳೂ ಒದಲು ಸಿಗುತ್ತವೆ.

ಈ ಕೃತಿಯಲ್ಲಿ ಪರಿಚಯಿಸಲಾಗಿರುವ ಗಿಡಮರಗಳು
 ಜಾಪತ್ರೆ
(ಪಟ್ಟಿ ಅಪೂರ್ಣ)

ಹೆಚ್ಚಿನ ಓದು 
ಹಸಿರು ಹೊನ್ನು ಕೃತಿಯ ಡಿಜಿಟಲ್ ಪ್ರತಿ (ಇ-ಬುಕ್)

ಉಲ್ಲೇಖಗಳು 

ಬಿ ಜಿ ಎಲ್ ಸ್ವಾಮಿಯವರ ಕೃತಿಗಳು
ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತ ಕನ್ನಡ ಕೃತಿಗಳ
ಕಾಡಿನ ಕಥೆಗಳು

ಪೂರ್ಣಚಂದ್ರ ತೇಜಸ್ವಿಯವರ "ಕಾಡಿನ ಕಥೆಗಳು-೧,೨,೩,೪" ಕೆನೆತ್ ಅಂಡರ್ಸನ್ನರ ಕಥೆಗಳ ಭಾವಾನುವಾದ. 'ಮುನಿಸ್ವಾಮಿ ಮತ್ತು ಮಾಗಡಿ ಚಿರತೆ', 'ಜಾಲಹಳ್ಳಿಯ ಕುರ್ಕ', 'ಬೆಳ್ಳಂದೂರಿನ ನರಭಕ್ಷಕ' ಮತ್ತಿತರೆ ಕೃತಿಗಳು ಈ ಸಂಗ್ರಹದಲ್ಲಿ ಒಳಗೊಂಡಿವೆ. ದೆವ್ವಗಳೇ ಇಲ್ಲದಿದ್ದರೂ ದೆವ್ವದ ಕತೆಗಳನ್ನು ಓದಿ ಅನಂದಿಸುವವರಂತೆ ಹುಲಿಗಳೇ ಇಲ್ಲದಿದ್ದರೂ ನರಭಕ್ಷಕರ ಕತೆಗಳನ್ನು ಓದಿ ಆನಂದಿಸಬೇಕಾದ ದುಸ್ಥಿತಿ ಬಾರದಂತೆ ನಮ್ಮ ಎಳೆಯರಿಗೂ ಯುವಕರಿಗೂ ಈ ಕಥೆಗಳು ಸ್ಪೂರ್ತಿ ನಿಡಲಿ ಎಂಬ ವಿಚಾರಗಳನ್ನಿಟ್ಟುಕೊಂಡು ಆಂಡರ್ಸನ್ನರ ಅನುಭವಗಳನ್ನು-ಕೆ.ಪಿ.ಪೂರ್ಣಚಂದ್ರ ತೇಜಸ್ವಿರವರು ತಮ್ಮ ಅನುಭವಗಳೊಂದಿಗೆ ಭಾವಾನುವಾದ ಮಾಡಿರುವ ಈ ಪುಸ್ತಕಗಳ ಎಲ್ಲ ಕಥೆಗಳಲ್ಲೂ ಅವರು ಚಿತ್ರಿಸಿರುವ ಕಾಡು, ಕಾಡಿನ ಪಾತ್ರಗಳು, ಸಾಮಾಜಿಕ ಚಿತ್ರಣ, ಜೀವನದ ಸಾಹಸಗಳು, ಅತೀ ಮೆಚ್ಚಿನವು.

'ನರಭಕ್ಷಕ' ಎಂಬ ಪದವೇ ಸಾಕು, ಎದೆ ಝಲ್ ಎನ್ನಿಸುವಂತೆ ಮಾಡುತ್ತದೆ. ಮನುಷ್ಯರ ಬಗ್ಗೆ ಕಾಳಜಿ, ಪ್ರಾಣಿಗಳ ಬಗ್ಗೆ ಅಕ್ಕರೆ ಬರೀ ಶಬ್ದದಿಂದಲೇ ಇಂಥದ್ದೇ ಪ್ರಾಣಿ ಅಥವಾ ಪಕ್ಷಿ ಎಂದು ಗುರುತಿಸುವಷ್ಟರ ಮಟ್ಟಿಗೆ ಪರಿಣತಿ ಪಡೆದಿರುವ ಕೆನೆತ್ ಆಂಡೆರ್ಸನ್ ಜನರ ರಕ್ಷಣೆಗಾಗಿ ನರಭಕ್ಷಕ ಪ್ರಾಣಿಗಳನ್ನಷ್ಟೇ ಕೊಲ್ಲುತ್ತಿದ್ದರು.

ಸಾಮಾನ್ಯವಾಗಿ ಮನುಷ್ಯನನ್ನು ಹುಲಿಗಳು ತಮ್ಮ ಆಹಾರಕ್ಕೆ ಬೇಟೆಯಾಡುವದಿಲ್ಲ. ಸಾಮಾನ್ಯವಾಗಿ ಗಾಯಗೊಂಡು ಜಿಂಕೆ ಮುಂತಾದ ಪ್ರಾಣಿಗಳನ್ನು ಬೆನ್ನಟ್ಟಿ ಹಿಡಿಯುವ ಸಾಮರ್ಥ್ಯ ಕಳೆದುಕೊಂಡಾಗ ನರಭಕ್ಷಕ ಆಗಿ ಪರಿವರ್ತನೆಗೊಳ್ಳುತ್ತವೆ. ಮನುಷ್ಯನ ಭಯ ಹುಲಿಗೆ ಹೋಯಿತೆಂದರೆ ಅದು ಅತ್ಯಂತ ಭಯಾನಕ ಪ್ರಾಣಿಯೇ ಸರಿ.

ಹುಲಿಗಳಿಗೆ ಬೇಕಾದ ನಿರ್ಭಯ ಹಾಗು ಮಾನವನ ತೊಂದರೆಗಳಿಂದ ಮುಕ್ತವಾದ ಕಾಡಿನ ಅವಾಸ ಸ್ಥಾನ ಸಿಗದೇ ಇರುವುದು. ಹೆಚ್ಚು ಹೆಚ್ಚು ಕಾಡು ಬೆಳದಂತೆ ಹುಲಿಯ ಬಲಿ ಪ್ರಾಣಿಗಳೂ ಕೂಡ ಅಲ್ಲಿ ಬೆಳೆಯುತ್ತವೆ. ಹುಲಿಗಳೂ ಕೂಡಾ ಅವುಗಳ ಮೇಲೆ ಅವಲಂಭಿತವಾಗಿ ಹೆಚ್ಚು ಹೆಚ್ಚು ಬೆಳೆಯುತ್ತವೆ. ಯಾವಾಗ ಅಲ್ಲಿ ಮಾನವನ ಪ್ರವೇಶವಾಗಿ ತೊಂದರೆಗಳು ಹುಟ್ಟುತ್ತವೆಯೋ ಆಗ ಅಲ್ಲಿ ಇಂತಹ ಸಮಸ್ಯೆಗಳು ಬಂದೇ ಬರುತ್ತವೆ . ಕಾಡನ್ನು ಹೆಚ್ಚು ಬೆಳಿಸಿ ಹುಲಿಗಳೂ ಬೆಳೆಯಲು ಅವಕಾಶ ನೀಡಬೇಕಿದೆ. ಕಾಡಿನಲ್ಲಿ ಹಾಗು ಕಾಡಿನಂಚಿನ ಜನಗಳಿಗೆ ಈ ಬಗ್ಗೆ ತಿಳುವಳಿಕೆಯನ್ನು ನೀಡಿ ಇಂತಹ ಸಂಧರ್ಭಗಳನ್ನು ನಿಭಾಯಿಸುವ ಬಗ್ಗೆ ಅರಿವು ಮೂಡಿಸಬೇಕಿದೆ.

ಪೂರ್ಣಚಂದ್ರ ತೇಜಸ್ವಿಯವರ ಕೃತಿಗಳು
ಮಾಯಾಲೋಕ

ಮಾಯಾಲೋಕ ಪೂರ್ಣಚಂದ್ರ ತೇಜಸ್ವಿಯವರ ಇತ್ತೀಚಿನ ಕೃತಿ. ಈ ಪುಸ್ತಕ ಜನವರಿ, ೨೦೦೬ರಲ್ಲಿ ಬಿಡುಗಡಯಾಯಿತು.

ಪ್ರಕಾಶಕರು
ಪುಸ್ತಕ ಪ್ರಕಾಶನ, ಸರಸ್ವತಿಪುರಂ, ಮೈಸೂರು.

ಪೂರ್ಣಚಂದ್ರ ತೇಜಸ್ವಿಯವರ ಕೃತಿಗಳು
೨೦೦೬

೨೦೦೬ - ಇಪ್ಪತ್ತೊಂದನೇ ಶತಮಾನದ ಆರನೇ ವರ್ಷ

ಜನನ

ನಿಧನ 
 ಜನವರಿ ೫ - ವಜ್ರಮುನಿ 
 ಫೆಬ್ರುವರಿ ೨ - ಎಸ್.ಕೆ.ರಾಮಚಂದ್ರ ರಾವ್
 ಏಪ್ರಿಲ್ ೧೨ - ಡಾ.ರಾಜ್‍ಕುಮಾರ್, ಕನ್ನಡ ಚಿತ್ರರಂಗದ ಪ್ರಮುಖ ನಟ 
 ಮೇ ೩ - ಪ್ರಮೋದ್ ಮಹಾಜನ್, ಭಾರತದ ಮಾಜಿ ಕೇಂದ್ರ ಸಚಿವ 
 ಮೇ ೬ - ಟಿ.ಪಟ್ಟಾಭಿರಾಮ ರೆಡ್ಡಿ, ಕನ್ನಡ ಚಿತ್ರರಂಗದ ನಿರ್ದೇಶಕ ಮತ್ತು ನಿರ್ಮಾಪಕ 
 ಜೂನ್ ೨೩ - ಬುಧಿ ಕುಂದೆರನ್, ಕ್ರಿಕೆಟ್ ಆಟಗಾರ 
 ಜುಲೈ ೦೮ - ರಾಜಾ ರಾವ್ 
 ಜುಲೈ ೧೮ - ಶೇಣಿ ಗೋಪಾಲಕೃಷ್ಣ ಭಟ್ 
 ಜುಲೈ ೨೭ - ಮತಿಘಟ್ಟ ಕೃಷ್ಣಮೂರ್ತಿ 
 ಜುಲೈ ೨೯ - ಎಸ್.ಕೆ.ಕರೀಂಖಾನ್
 ಆಗಸ್ಟ್ ೬ - ಮಹಾದೇವಿತಾಯಿ 
 ಆಗಸ್ಟ್ ೨೧ - ಉಸ್ತಾದ್ ಬಿಸ್ಮಿಲ್ಲಾ ಖಾನ್, ಜಾನಪದ ತಜ್ಞ ಹಾಗು ಭಾರತದ ಸ್ವಾತಂತ್ರ್ಯ ಹೋರಾಟಗಾರ
 ಆಗಸ್ಟ್ ೨೭ - ಹೃಷಿಕೇಶ ಮುಖರ್ಜಿ
 ಸೆಪ್ಟೆಂಬರ್ ೪- ಸ್ಟೀವ್ ಇರ್ವಿನ್
 ಸೆಪ್ಟೆಂಬರ್ ೨೪- ಪದ್ಮಿನಿ
 ಅಕ್ಟೋಬರ್ ೨೪ - ಆರ್.ಆರ್.ಕೇಶವಮೂರ್ತಿ - ಪಿಟೀಲು ವಾದಕರು.
 ಅಕ್ಟೋಬರ್ ೨೪ - ಸ.ಜ.ನಾಗಲೋಟಿ ಮಠ
 ಅಕ್ಟೋಬರ್ ೨೯ - ಜಯಶ್ರೀ
 ನವೆಂಬರ್ ೯ - ಎಚ್.ಜಿ.ರಾಧಾದೇವಿ - ಕಾದಂಬರಿಗಾರ್ತಿ
 ನವೆಂಬರ್ ೧೪ - ಸೂರ್ಯನಾರಾಯಣ ಚಡಗ - ಕಾದಂಬರಿಕಾರ
 ಡಿಸೆಂಬರ್ ೩೧ - ಕಾಕೋಳು ಸರೋಜಾರಾವ್ - ಕಾದಂಬರಿಗಾರ್ತಿ

ಪ್ರಮುಖ ವಿದ್ಯಮಾನಗಳು 
 ಪ್ಯಾಲೆಸ್ಟೀನ್ನಲ್ಲಿ ನಡೆದ ಚುನಾವಣೆಯಲ್ಲಿ ಭಯೋತ್ಪಾದನೆ ಪ್ರೋತ್ಸಾಹಿಸುವ ಬಣ ಹಮಾಸ್ ಗೆಲುವು.
 ಕರ್ನಾಟಕ ರಾಜ್ಯದಲ್ಲಿ ಧರಂ ಸಿಂಗ್ ನೇತೃತ್ವದ ಕಾಂಗ್ರೆಸ್ ಮತ್ತು ಜಾತ್ಯಾತೀತ ಜನತಾದಳದ ಸಮ್ಮಿಶ್ರ ಸರಕಾರ ಪತನ. 
 ಹೆಚ್.ಡಿ.ಕುಮಾರಸ್ವಾಮಿ ನೇತೃತ್ವದಲ್ಲಿ ಜಾತ್ಯಾತೀತ ಜನತಾದಳ ಮತ್ತು ಭಾರತೀಯ ಜನತಾ ಪಕ್ಷದ ಸಮ್ಮಿಶ್ರ ಸರಕಾರ ಅಧಿಕಾರ ಸ್ವೀಕಾರ.
 ಭಾರತ ಕ್ರಿಕೆಟ್ ತಂಡಕ್ಕೆ ಪಾಕಿಸ್ತಾನದಲ್ಲಿ ಆತಿಥೇಯರೆದುರು ಟೆಸ್ಟ್ ಸರಣಿ ಸೋಲು.
 ಭಾರತ ಮತ್ತು ಇಂಗ್ಲೆಂಡ್ ವಿರುದ್ಧ ಟೆಸ್ಟ್ ಕ್ರಿಕೆಟ್ ಸರಣಿ ಡ್ರಾನಲ್ಲಿ ಅಂತ್ಯ.
 ರಾಹುಲ್ ದ್ರಾವಿಡ್ ನೇತೃತ್ವದಲ್ಲಿ ಭಾರತಕ್ಕೆ ಇಂಗ್ಲೆಂಡ್ ವಿರುದ್ಧ ಎಕದಿನ ಅಂತರಾಷ್ಟ್ರೀಯ ಕ್ರಿಕೆಟ್ ಸರಣಿ ಜಯ 
 ಏಪ್ರಿಲ್ ೧೩: ಕಂಠೀರವ ಸ್ಟೂಡಿಯೋದಲ್ಲಿ ಕರ್ನಾಟಕರತ್ನ ಪದ್ಮಭೂಷಣ ಡಾ.ರಾಜ್ ಕುಮಾರ್ರವರ ಅಂತ್ಯಕ್ರಿಯೆ.
 ಜುಲೈ ೧೧: ಭಾರತದ ಪ್ರಧಾನ ನಗರಿ ಮುಂಬೈನಲ್ಲಿ ಸರಣಿ ಬಾಂಬ್ ಸ್ಫೋಟ. ಅಪಾರ ಸಾವು ನೋವು. ಜನಜೀವನ ಅಸ್ತವ್ಯಸ್ತ.
 ಸೆಪ್ಟೆಂಬರ್ ೧೫,೨೦೦೬: ಕ್ಯೂಬಾದ ಹವಾನಾದಲ್ಲಿ ಅಲಿಪ್ತ ಚಳುವಳಿಯ ಶೃಂಗಸಭೆ ಆರಂಭ.
 ಅಕ್ಟೋಬರ್ ೧೩ : ಬಾಂಗ್ಲಾದೇಶದ ಗ್ರಾಮೀಣ್ ಬ್ಯಾಂಕ್ ಹಾಗು ಅದರ ಸಂಸ್ಥಾಪಕರಾದ ಮೊಹಮ್ಮದ ಯೂನುಸ್ ಅವರಿಗೆ ನೊಬೆಲ್ ಶಾಂತಿ ಪುರಸ್ಕಾರ ಘೋಷಣೆ.

ಪ್ರಚಲಿತ
೨೦೦೬
ವರ್ಷಗಳು
ದಶಕ ೨೦೦೧-೨೦೧೦
ಕುವೆಂಪು ವಿಶ್ವವಿದ್ಯಾಲಯ

ಕುವೆಂಪು ವಿಶ್ವವಿದ್ಯಾನಿಲಯ - ಕರ್ನಾಟಕ ರಾಜ್ಯದಲ್ಲಿರುವ ವಿಶ್ವವಿದ್ಯಾನಿಲಯಗಳಲ್ಲಿ ಒಂದು. ಇದರ ಧ್ಯೇಯವಾಕ್ಯ ವಿಶ್ವಮಾನವ ಪರಿಕಲ್ಪನೆಯನ್ನು ಒಳಗೊಂಡಿದೆ. ಮನುಜಮತ, ವಿಶ್ವಪಥ, ಸರ್ವೋದಯ, ಸಮನ್ವಯ, ಪೂರ್ಣದೃಷ್ಠಿ ಎಂಬ ಮಾತುಗಳೊಂದಿಗೆ ಲಾಂಛನವನ್ನು ಮಾಡಲಾಗಿದೆ.

ಪರಿಚಯ
ಈ ವಿಶ್ವವಿದ್ಯಾನಿಲಯವನ್ನು ಕನ್ನಡ ಸಾಹಿತ್ಯಲೋಕದ ಅಗ್ರಗಣ್ಯರಲ್ಲೊಬ್ಬರಾದ, ಜ್ಞಾನಪೀಠ ಪ್ರಶಸ್ತಿ ವಿಜೇತ, ರಾಷ್ಟ್ರಕವಿ ಕುವೆಂಪು ಅವರ ಹೆಸರಿನಲ್ಲಿ ೧೯೮೭ನೇ ಇಸ್ವಿ ಜೂನ್ ೨೯ರಂದು ಪ್ರಾರಂಭಿಸಲಾಯಿತು. ಇದರ ಮೊದಲ ಕುಲಪತಿಗಳು ಲೇಖಕರಾದ ಶಾಂತಿನಾಥ ದೇಸಾಯಿ ಅವರು. ಮಲೆನಾಡಿನ ಪ್ರಕೃತಿ ಮಡಿಲಲ್ಲಿರುವ ಜ್ಞಾನ ಸಹ್ಯಾದ್ರಿ ಪ್ರಾಂಗಣದಲ್ಲಿ ಈ ವಿಶ್ಯವಿದ್ಯಾನಿಲಯ ಸ್ಥಾಪಿತವಾಗಿದೆ. ಈ ಪ್ರಾಂಗಣವು ಭದ್ರಾ ನದಿಯ ಹತ್ತಿರವಿದ್ದು, ಶಿವಮೊಗ್ಗದಿಂದ ೨೮ಕಿ.ಮೀ. ದೂರದಲ್ಲಿಯೂ, ಭದ್ರಾವತಿಯ ಕೈಗಾರಿಕಾ ಪಟ್ಟಣದಿಂದ ೧೮ ಕಿ.ಮೀ ದೂರದಲ್ಲಿಯೂ ಇರುವ ಶಂಕರಘಟ್ಟ ಎಂಬ ಗ್ರಾಮಕ್ಕೆ ಹೊಂದಿಕೊಂಡಿದೆ. ತರೀಕೆರೆಯಿಂದ ೧೮ ಕಿ.ಮೀ ದೂರದಲ್ಲಿದೆ. ಈ ವಿಶ್ವವಿದ್ಯಾಲಯದ ಕುರಿತಾದ ಗೀತೆಯನ್ನು ಕನ್ನಡದ ಪ್ರೇಮ ಕವಿ ಎಂದೇ ಖ್ಯಾತರಾದ ಕೆ.ಎಸ್. ನರಸಿಂಹಸ್ವಾಮಿಯವರು ರಚಿಸಿದ್ದಾರೆ.

ಉಲ್ಲೇಖಗಳು
 

ಶಿಕ್ಷಣ
ವಿಶ್ವವಿದ್ಯಾಲಯಗಳು
ಶೈಕ್ಷಣಿಕ ಸಂಸ್ಥೆಗಳುಕರ್ನಾಟಕ ವಿಶ್ವವಿದ್ಯಾಲಯಗಳು‏‎
ಆಂಟೋನಿಯೊ ವಿವಾಲ್ಡಿ

ಆಂಟೋನಿಯೊ ಲೂಚಿಯೊ ವಿವಾಲ್ಡಿ (ಮಾರ್ಚ್ ೪ ೧೬೭೮ – ಜುಲೈ ೨೮ ೧೭೪೧) ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತದ ಬಾರೊಖ್ ಶೈಲಿಯ ಪ್ರಸಿದ್ದ ವಾಗ್ಗೇಯಕಾರ ಹಾಗು ಇಟಲಿಯ ಕ್ರೈಸ್ತ ಧರ್ಮ ಗುರು. ಇವರು ಪಿಯಾನೋ, ಚೇಂಬರ್ ಸಂಗೀತ, ಸಿಂಫೊನಿ ಸಂಗೀತ, ಧಾರ್ಮಿಕ ವೃಂದ ಗಾನ ಮತ್ತು ಆಪೇರಾ ಸಂಗೀತ ಶೈಲಿಗಳ ಹಲವಾರು ಕೃತಿಗಳನ್ನು ರಚಿಸಿದ್ದಾರೆ. ಇವರ ಫೋರ್ ಸೀಜನ್ಸ್ (ಲೆ ಕ್ವಾತ್ರೊ ಸ್ಟಗಿನೋನಿ) ಕೃತಿ ಅಪಾರ ಜನಪ್ರಿಯತೆ ಕಂಡಿದೆ. 

ಸಂಗೀತಗಾರರು
ಪಾಶ್ಚಾತ್ಯ ಸಂಗೀತಗಾರರು
ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತಗಾರರು
ರಾಷ್ಟ್ರೀಯ ಸ್ವಯಂಸೇವಕ ಸಂಘ

ರಾಷ್ಟ್ರೀಯ ಸ್ವಯಂಸೇವಕ ಸಂಘ (ಆರ್ ಎಸ್ ಎಸ್) ಭಾರತದ ಹಾಗು ವಿಶ್ವದ ಅತಿ ದೊಡ್ದ ಸ್ವಯಂಸೇವಿ ಸಂಘಟನೆ. ಸೆಪ್ಟೆಂಬರ್ ೨೭, 1925ರ ವಿಜಯದಶಮಿಯ ದಿನ  ಮಹಾರಾಷ್ಟ್ರ ರಾಜ್ಯದ ನಾಗಪುರದಲ್ಲಿ ಡಾ. ಕೇಶವ ಬಲಿರಾಂ ಹೆಡಗೆವಾರ್ ಈ ಸಂಘಟನೆಯನ್ನು ಹುಟ್ಟುಹಾಕಿದರು. ಹಿಂದೂ ರಾಷ್ಟ್ರೀಯವಾದ ಬಲಪಂಥೀಯ ಸಂಘಟನೆಯೆಂದು ಸಾಮಾನ್ಯವಾಗಿ ಪರಿಗಣಿಸಲ್ಪಡುವ ಈ ಸಂಸ್ಥೆ ಭಾರತದ ನಾಗಪುರದಲ್ಲಿ ತನ್ನ ಮುಖ್ಯ ಕಾರ್ಯಾಲಯ ಹೊಂದಿದೆ. ಹಿಂದೂ ಸಂಘಟನೆ ಮತ್ತು ಐಕ್ಯತೆಯನ್ನು ತನ್ನ ಗುರಿಯನ್ನಾಗಿ ಹೊಂದಿರುವ ಈ ಸಂಸ್ಥೆಗೆ ಹೊಂದಿಕೊಂಡಿರುವ ಇತರ ಸಂಸ್ಥೆಗಳನ್ನು ಒಟ್ಟಾಗಿ ಸೇರಿಸಿ  ಸಾಮಾನ್ಯವಾಗಿ "ಸಂಘ ಪರಿವಾರ" ಎಂದು ಕರೆಯಲಾಗುತ್ತದೆ. ಸುಮಾರು ಆರು ವರ್ಷ ಭಾರತದ ಆಡಳಿತ ನಡೆಸಿದ ಭಾರತೀಯ ಜನತಾ ಪಕ್ಷ ಈ ಸಂಸ್ಥೆಯ  ರಾಜಕೀಯ ಮುಖ ಎಂದು ಹಲವರು ಪರಿಗಣಿಸುತ್ತಾರೆ.

ಸಂಘಟನೆ 
ಒಂದು ಅಂದಾಜಿನ ಪ್ರಕಾರ ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಸದಸ್ಯರ ಸಂಖ್ಯೆಯು ೨೫ ರಿಂದ ೬೦ ಲಕ್ಷಗಳಷ್ಟಾಗಿರುತ್ತದೆ .

ಸರಸಂಘಚಾಲಕರು

ಈ ಸಂಘಟನೆಯ ರಾಷ್ಟ್ರೀಯ ಮಟ್ಟದ ಮುಖ್ಯಸ್ಥರನ್ನು ಸರಸಂಘಚಾಲಕ ಎಂದು ಕರೆಯುತ್ತಾರೆ. ಸಂಸ್ಥಾಪನೆಯ ದಿನದಿಂದ ಈಗಿನವರೆಗಿನ ಸರಸಂಘಚಾಲಕರ ಪಟ್ಟಿಯನ್ನು ಈ ಕೆಳಗೆ ಕೊಡಲಾಗಿದೆ.
 ಡಾ. ಕೇಶವ ಬಲಿರಾಂ ಹೆಡಗೆವಾರ್, ಸಂಸ್ಥಾಪಕರು, ೧೯೨೫-೧೯೩೦ ಮತ್ತು ೧೯೩೧-೧೯೪೦, ಇವರನ್ನು ಡಾಕ್ಟರ್ ಜೀ ಎಂತಲೂ ಕರೆಯಲಾಗುತ್ತದೆ.
 ಡಾ. ಲಕ್ಷ್ಮಣ ವಾಮನ ಪರಾಂಜಪೆ, ೧೯೩೦-೧೯೩೧, ಈ ಸಂಧರ್ಭದಲ್ಲಿ ಡಾಕ್ಟರ್ ಜೀ ಅರಣ್ಯ ಸತ್ಯಾಗ್ರಹದಲ್ಲಿ ಪಾಲ್ಗೊಂಡಿದ್ದಕ್ಕಾಗಿ ಜೈಲಿನಲ್ಲಿದ್ದರು.
 ಶ್ರೀ ಮಾಧವ ಸದಾಶಿವ ಗೊಲ್ವಾಳ್ಕರ್, ೧೯೪೦-೧೯೭೩, ಇವರನ್ನು ಗುರೂಜಿ ಎಂತಲೂ ಕರೆಯಲಾಗುತ್ತದೆ.
 ಶ್ರೀ ಮಧುಕರ್ ದತ್ತಾತ್ರೇಯ ದೇವರಸ್, ೧೯೭೩-೧೯೯೩, ಇವರನ್ನು ಬಾಳಾಸಾಹೇಬ್ ಎಂತಲೂ ಕರೆಯಲಾಗುತ್ತದೆ.
 ಪ್ರೊ. ರಾಜೇಂದ್ರ ಸಿಂಗ್, ೧೯೯೩-೨೦೦೦, ಇವರನ್ನು ರಜ್ಜುಭೈಯ್ಯಾ ಎಂತಲೂ ಕರೆಯಲಾಗುತ್ತದೆ.
 ಶ್ರೀ ಕುಪ್ಪಹಳ್ಳಿ ಸೀತಾರಾಮಯ್ಯ ಸುದರ್ಶನ್, ೨೦೦೦-೨೦೦೯.
 ಡಾ. ಮೋಹನ ಮಧುಕರ ಭಾಗವತ, ೨೧ ಮಾರ್ಚ್ ೨೦೦೯ ರಿಂದ ಇಂದಿನವರೆಗೂ.

ಶಾಖಾ
ಈ ಶಬ್ದಕ್ಕೆ ಕನ್ನಡದಲ್ಲಿ ಶಾಖೆ ಎಂದು ಅರ್ಥ ಬರುತ್ತದೆ. ಆರ್.ಎಸ್.ಎಸ್. (ರಾ.ಸ್ವ.ಸಂ.) ನ ಸಂಘಟಾತ್ಮಕ ಕಾರ್ಯವು ಶಾಖೆಗಳ ಮೂಲಕವೇ ನಡೆಯುತ್ತದೆ. ಶಾಖೆಗಳು ಪ್ರತಿನಿತ್ಯ ಒಂದು ಘಂಟೆ ಕಾಲ ಸಾರ್ವಜನಿಕ ಬಯಲು ಸ್ಥಳಗಳಲ್ಲಿ ನಡೆಸಲ್ಪಡುತ್ತವೆ. ಒಂದು ಅಂಕಿ ಅಂಶದ ಪ್ರಕಾರ, ರಾಷ್ಟ್ರಾದ್ಯಂತ ಭಾರತದಲ್ಲಿ ೬೦,೦೦೦ಕ್ಕೂ ಹೆಚ್ಚು ಶಾಖೆಗಳು ನಡೆಯುತ್ತಿವೆ.. 

ರಾ.ಸ್ವ.ಸಂ.ನ ಶಾಖೆಗಳಲ್ಲಿ ಸ್ವಯಂ ಸೇವಕರ ವ್ಯಕ್ತಿತ್ವ ನಿರ್ಮಾಣ ಹಾಗು ವಿಕಸನ ದೃಷ್ಟಿಯಿಂದ ಹಲವಾರು ಚಟುವಟಿಕೆಗಳನ್ನು ಹಮ್ಮಿಕೊಳ್ಳಲಾಗುತ್ತದೆ. ದೈಹಿಕ ಸದೃಢತೆಗಾಗಿ ಯೋಗ ಮತ್ತು ವ್ಯಾಯಾಮ ಮಾಡುವದಲ್ಲದೆ ಆಟಗಳನ್ನು ಆಡಲಾಗುತ್ತದೆ. ನಾಗರಿಕ ಪ್ರಜ್ಞೆ, ಸಮಾಜ ಸೇವೆ, ಸಮುದಾಯ ಜೀವನ, ದೇಶಭಕ್ತಿ ಮೊದಲಾದ ಗುಣಗಳ ಬೆಳವಣಿಗೆಗಾಗಿ ಇನ್ನಿತರ ಚಟುವಟಿಕೆಗಳನ್ನೂ ನಡೆಸಲಾಗುತ್ತದೆ. ಸ್ವಯಂಸೇವಕರಿಗೆ ಪ್ರಥಮ ಚಿಕಿತ್ಸೆ, ಅಪಾಯಕರ ಸನ್ನಿವೇಶಗಳಿಂದ ಜನರನ್ನು ರಕ್ಷಿಸುವದು ಮತ್ತು ಪುನರ್ವಸತಿಯಂತಹ ಚಟುವಟಿಕೆಗಳ ತರಭೇತಿ ನೀಡಲಾಗುತ್ತದೆ. ಶಾಖೆ ನಡೆಸಲ್ಪಡುವ ಗ್ರಾಮ ಅಥವಾ ಪ್ರದೇಶಗಳ ಸ್ವಚ್ಛತೆ ಹಾಗು ಅಭಿವೃದ್ಡಿ ಕೆಲಸಗಳಲ್ಲಿ ತೊಡಗುವಂತೆ ಸ್ವಯಂಸೇವಕರನ್ನು ಸಂಘವು ಪ್ರೋತ್ಸಾಹಿಸುತ್ತದೆ.

ಬಾಹ್ಯ ಸಂಪರ್ಕಗಳು
ಆರ್ ಎಸ್ ಎಸ್
ಜಾಗತೀಕರಣದಲ್ಲಿ ಸಂಸ್ಕೃತಿ, ರಾಷ್ಟ್ರಕ್ಕೆ ಹೆಚ್ಚಿನ ಮಹತ್ವ: ಹೊಸಬಾಳೆ; 12 ಸೆಪ್ಟೆಂಬರ್ 2018

ಹೆಚ್ಚಿನ ಓದಿಗೆ
ಪ್ರಣವ್‌ ಬಾಬು ನಾಗಪುರಕ್ಕೆ ಹೋದದ್ದು;;11 Jun, 2018  
ಇಂದು ಸಂಜೆ ಆರು ಗಂಟೆಗೆ ನಾಗಪುರದಲ್ಲಿ ಪ್ರಣಬ್ ಮುಖರ್ಜಿ;;7 Jun, 2018
ಅಸಹಿಷ್ಣುತೆಯಿಂದ ದೇಶದ ಅಸ್ತಿತ್ವವೇ ದುರ್ಬಲ: ಪ್ರಣವ್‌;8 Jun, 2018

ಆಕರ/ಉಲ್ಲೇಖಗಳು

ಸಂಘ ಪರಿವಾರ
ಸಂಘಟನೆಗಳು
ಸಂಘ-ಸಂಸ್ಥೆಗಳು
ಸಾಮಾಜಿಕ ಸಂಸ್ಥೆಗಳು
ಯಜಮಾನ (ಚಲನಚಿತ್ರ)

ಈ ಚಲನಚಿತ್ರದಲ್ಲಿ ವಿಷ್ಣುವರ್ಧನ್‍ರವರು ದ್ವಿಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.ಈ ಚಿತ್ರಕ್ಕೆ ಹಲವಾರು ಪ್ರಶಸ್ತಿಗಳು ದೊರಕಿವೆ.

ಕನ್ನಡ ಚಲನಚಿತ್ರಗಳು
ವರ್ಷ-೨೦೦೦ ಕನ್ನಡಚಿತ್ರಗಳು
ಕನ್ನಡ ಸಿನೆಮಾ
ಶತದಿನೋತ್ಸವದ ಕನ್ನಡ ಚಿತ್ರಗಳು
ರಜತಮಹೋತ್ಸವದ ಕನ್ನಡ ಚಿತ್ರಗಳು
ಸುವರ್ಣಮಹೋತ್ಸವದ ಕನ್ನಡ ಚಿತ್ರಗಳು
ಜೋಗಿ (ಚಲನಚಿತ್ರ)

ಜೋಗಿ - ವರ್ಷ ೨೦೦೫ರಲ್ಲಿ ತೆರೆಕಂಡ ಕನ್ನಡ ಚಲನಚಿತ್ರಗಳಲ್ಲೊಂದು.
ಶಿವರಾಜಕುಮಾರ್ ನಾಯಕನಾಗಿ ನಟಿಸಿರುವ ಈ ಚಿತ್ರದಲ್ಲಿ ನಾಯಕಿಯಾಗಿ ಜೆನ್ನಿಫರ್ ಕೊತ್ವಾಲ್ ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು.

ಕಥೆ
ಮಾದೇಶ(ಶಿವರಾಜಕುಮಾರ್) ಮಹದೇಶ್ವರ ಬೆಟ್ಟದ ಬಳಿಯ ಹಳ್ಳಿಯ ಮುಗ್ದಯುವಕ. ಮಾದೇಶನಿಗೆ ತಾಯಿಯ (ಅರುಂಧತಿನಾಗ್) ಕುಣಿತವೆಂದರೆ ಬಹಳ ಅಚ್ಚುಮೆಚ್ಚು.
ಅಸ್ವಸ್ಥರಾಗಿದ್ದ ಮಾದೇಶನ ತಂದೆಯು (ರಮೇಶ್ ಭಟ್) ನಿಧನರಾದಾಗ, ತಾಯಿಗೊಳಪಡಿಸಿದ ವಿಧವಾಶಾಸ್ತ್ರಗಳಿಗೆ ರೊಚ್ಚಿ, ವಿರೋಧ ವ್ಯಕ್ತಪಡಿಸುವ ಮಾದೇಶನು ತಾಯಿಯನ್ನು ಸುಖವಾಗಿಡಬೇಕೆಂಬ ಉದ್ದೇಶದೊಂದಿಗೆ ಬೆಂಗಳೂರಿಗೆ ಬರುತ್ತಾನೆ.

ಸಂದರ್ಭದ ಸುಳಿವಿಗೆ ಸಿಕ್ಕು ಮಚ್ಚು ಹಿಡಿಯುತ್ತಾನೆ.

ಈ ನಡುವೆ ಮಗನನ್ನು ಹುಡುಕುವ ಹಂಬಲದಲ್ಲಿ ತಾಯಿಯೂ ಕೂಡ ಬೆಂಗಳೂರಿಗೆ ಬರುತ್ತಾಳೆ. ಅನಿರೀಕ್ಷಿತವಾಗಿ ಪತ್ರಕರ್ತೆಯೊಬ್ಬಳ (ಜೆನ್ನಿಫರ್ ಕೊತ್ವಾಲ್) ಪರಿಚಯವಾಗುತ್ತದೆ. ಆ ಪತ್ರಕರ್ತೆಯು ತಾಯಿಗೆ ಮಗನನ್ನು ಹುಡುಕಿಕೊಡಲು ಪ್ರಯತ್ನಿಸುತ್ತಾಳೆ.

ತಾಯಿ ಮಗ ಕೊನೆಗೆ ಭೇಟಿಯಾಗುತ್ತಾರೆಯೇ? ಪತ್ರಕರ್ತೆಯ ಪ್ರಯತ್ನಗಳು ಫಲಕಾರಿಯಾಗುವುದೇ? ಇದು ಚಿತ್ರದ ಅಂತಿಮ ತಿರುಳು.

ಸ್ವಾರಸ್ಯ 

 ಚಿತ್ರದ ಆರಂಭದ ದೃಶ್ಯದಲ್ಲಿ ಡಾ.ರಾಜ್‍ಕುಮಾರ್ ಮತ್ತು ಪಾರ್ವತಮ್ಮ ರಾಜ್‍ಕುಮಾರ್ ಜೋಗಿಯ (ತಮ್ಮ ಪುತ್ರ ಶಿವರಾಜ್‍ಕುಮಾರ್ ಪಾತ್ರ) ಜೋಳಿಗೆಗೆ ಕಾಣಿಕೆಗಳನ್ನರ್ಪಿಸುತ್ತಾರೆ.
 ನಾಯಕಿ ಜೆನ್ನಿಫರ್ ಕೊತ್ವಾಲ್ ಅಭಿನಯದ ಮೊದಲ ಕನ್ನಡ ಚಲನಚಿತ್ರ
 ಕರಿಯ, ಎಕ್ಸ್‌ಕ್ಯೂಸ್ ಮಿ ನಂತರ ಮೂರನೇ ಯಶಸ್ವಿ ಚಿತ್ರವನ್ನು ನಿರ್ದೇಶಿಸಿದ ನಿರ್ದೇಶಕ ಪ್ರೇಂಗೆ - ಹ್ಯಾಟ್ರಿಕ್ ನಿರ್ದೇಶಕ ಎಂದು ಮಾಧ್ಯಮಗಳಿಂದ, ಅಭಿಮಾನಿಗಳಿಂದ ಬಿರುದು.

ಕನ್ನಡ ಚಲನಚಿತ್ರಗಳು
ಶತದಿನೋತ್ಸವದ ಕನ್ನಡ ಚಿತ್ರಗಳು
ರಜತಮಹೋತ್ಸವದ ಕನ್ನಡ ಚಿತ್ರಗಳು
ಕನ್ನಡ ಸಿನೆಮಾ
ವರ್ಷ-೨೦೦೫ ಕನ್ನಡಚಿತ್ರಗಳು
ಟಿ.ಎನ್.ಸೀತಾರಾಂ

ಟಿ ಎನ್ ಸೀತಾರಾಂ  ಎಂದು ಪ್ರಸಿದ್ಧರಾಗಿರುವ ಬಹುಮುಖ ವ್ಯಕ್ತಿತ್ವದ ಕಲಾವಿದನ ಮನೆಯ ಹೆಸರು ತಳಗವಾರ ನಾರಾಯಣರಾವ್ ಸೀತಾರಾಂ ಎಂದು. (ಡಿಸೆಂಬರ್, ೦೬, ೧೯೪೮) ಇವರ ಹುಟ್ಟೂರು ದೊಡ್ಡಬಳ್ಳಾಪುರ ತಾಲ್ಲೂಕಿನ ತಳಗವಾರ. ಸಮಾಜವಾದಿ ಸಿದ್ದಾಂತದಲ್ಲಿ ನಂಬಿಕೆ ಇರಿಸಿದ್ದರು. ಇವರು ಕನ್ನಡದ ಜನಪ್ರಿಯ ನಿರ್ದೇಶಕರಲ್ಲೊಬ್ಬರು. ಇವರ ನಿರ್ದೇಶನದ ಕಿರುತೆರೆ ಧರವಹಿಗಳಾದ ಮಾಯಾಮೃಗ, ಮನ್ವಂತರ, ಮುಕ್ತ ಕನ್ನಡಿಗರಲ್ಲಿ ಬಹಳ ಜನಪ್ರಿಯವಾಗಿದೆ. ಇವರು ವೃತ್ತಿಯಲ್ಲಿ ವಕೀಲರು, ಪ್ರವೃತ್ತಿಯಲ್ಲಿ ಕಲಾವಿದರು.

ಇವರ ನಿರ್ದೇಶನದ ಮೊದಲ ಕನ್ನಡ ಚಲನಚಿತ್ರ: ಮತದಾನ

ಟಿ.ಎನ್. ಸೀತಾರಾಂ ಅವರು ಲಂಕೇಶ್ ಪತ್ರಿಕೆ ವಾರಪತ್ರಿಕೆಯಲ್ಲಿ ಬರಹಗಾರರಾಗಿದ್ದರು. ನಮ್ಮೊಳಗೊಬ್ಬ ನಾಜೂಕಯ್ಯ ಮುಂತಾದ ನಾಟಕಗಳನ್ನು ರಚಿಸಿದ್ದಾರೆ.

ಕಾಫಿ ತೋಟ (ನಿರ್ದೇಶನ)

ಚಲನಚಿತ್ರಗಳು
ಕ್ರೌರ್ಯ (ಕಥೆ, ಚಿತ್ರಕಥೆ)
ಧರಣಿಮಂಡಲ ಮಧ್ಯದೊಳಗೆ  (ಅಭಿನಯ)
ಮತದಾನ (೨೦೦೧) (ನಿರ್ದೇಶನ)
ಮೀರಾ ಮಾಧವ ರಾಘವ (೨೦೦೭) (ನಿರ್ದೇಶನ)
 ಪಲ್ಲವಿ  (ನಾಯಕ ನಟನಾಗಿ)

ಕಿರುತೆರೆ ಧಾರಾವಾಹಿಗಳು
 ಸಂಕಲನ
 ಮಾಯಾಮೃಗ
 ಮನ್ವಂತರ
 ಮುಕ್ತ
 ಮಳೆಬಿಲ್ಲು
 ಕಾಲೇಜು ರಂಗ
 ಮುಖಾಮುಖಿ
 ನಾವೆಲ್ಲರು ಒಂದೇ
 ಪತ್ತೇದಾರಿ ಪ್ರಭಾಕರ್
 ದಶಾವತಾರ
 ಜ್ವಾಲಮುಖಿ
 ಮುಕ್ತ ಮುಕ್ತ
 ಮಹಾಪರ್ವ
 ಮಗಳು ಜಾನಕಿ

ನಾಟಕಗಳು
 ನಮ್ಮೊಳಗೊಬ್ಬ ನಾಜೂಕಯ್ಯ
 ಬದುಕ ಮನ್ನಿಸು ಪ್ರಭುವೇ
 ಆಸ್ಫೋಟ

ಪ್ರಶಸ್ತಿಗಳು
 ೪೮ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ, ಇವರ ನಿರ್ದೇಶನದ ಮತದಾನ ಚಿತ್ರಕ್ಕೆ 'ಅತ್ಯುತ್ತಮ ಪ್ರಾದೇಶಿಕ ಚಿತ್ರ' ರಾಷ್ಟ್ರಪ್ರಶಸ್ತಿ ದೊರೆತಿದೆ.
 ೨೦೦೫ನೇ ಸಾಲಿನ ಕರ್ನಾಟಕ ರಾಜ್ಯ ಸರ್ಕಾರದ ಆರ್ಯಭಟ ಪ್ರಶಸ್ತಿಗಳಲ್ಲಿ ಮುಕ್ತ ಧಾರಾವಾಹಿಯ ನಿರ್ದೇಶನಕ್ಕಾಗಿ 'ಶ್ರೇಷ್ಠ ನಿರ್ದೇಶಕ' ಪ್ರಶಸ್ತಿ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 ಟಿ.ಎನ್.ಸೀತಾರಾಂ ಅವರೊಡನೆ ಸಂಪದ ತಂಡದ ಸಂವಾದ (ಪೋಡ್‍ಕಾಸ್ಟ್) 

ನಿರ್ದೇಶಕರು
ಕಿರುತೆರೆ ನಿರ್ದೇಶಕರು
ಕನ್ನಡ ಚಲನಚಿತ್ರ ನಿರ್ದೇಶಕರು
ದೊಡ್ಡಬಳ್ಳಾಪುರದ ಸಾಧಕರು
ಸಚಿನ್ ತೆಂಡೂಲ್ಕರ್

ಸಚಿನ್ ರಮೇಶ್ ತೆಂಡೂಲ್ಕರ್ (ಜನನ: ೨೪-ಏಪ್ರಿಲ್-೧೯೭೩) ಭಾರತದ ಖ್ಯಾತ ಕ್ರಿಕೆಟ್ ಆಟಗಾರ
. ಕ್ರಿಕೆಟ್‌ ಲೋಕದ ದೇವರು ಎಂದೇ ಹೆಸರು ಮಾಡಿರುವ ಸಚಿನ್‌, ಅಂತಾರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ ದಾಖಲೆಗಳ ಸರದಾರ ಎನಿಸಿಕೊಂಡಿದ್ದಾರೆ. ಅಂತಾರಾಷ್ಟ್ರೀಯ ಕ್ರಿಕೆಟ್‌ನಲಿ ಅತಿ ಹೆಚ್ಚು ಶತಕ ಹಾಗೂ ರನ್‌ಗಳನ್ನು ಭಾರಿಸಿರುವ ದಾಖಲೆ ಹೊಂದಿರುವ ಸಚಿನ್‌ ಅವರನ್ನು ಲಿಟಲ್‌ ಮಾಸ್ಟರ್‌ ಎಂದೂ ಕರೆಯಲಾಗುತ್ತದೆ. ಹೀಗಾಗಿ ವಿಸ್ಡನ್‌ ಪತ್ರಿಕೆ ಇವರನ್ನು ಕ್ರಿಕೆಟ್‌ ದಂತಕಥೆ ಸರ್ ಡಾನ್ ಬ್ರಾಡ್ಮನ್ ನಂತರ ವಿಶ್ವದ ಅತಿ ಶ್ರೇಷ್ಠ ಆಟಗಾರರೆಂದು ಹೆಸರಿಸಿದೆ.

ಕ್ರಿಕೆಟ್ ಬಗೆಗಿನ ಪ್ರೀತಿ
ಬಾಲಕನಾಗಿದ್ದಾಗಲೇ ಕ್ರಿಕೆಟ್ ಆಟದಲ್ಲಿ ಉತ್ತಮ ಕೌಶಲ್ಯ ತೋರಿದ ಬಲಗೈ ಬ್ಯಾಟ್ಸಮನ್  ಸಚಿನ್, ಮುಂಬಯಿ ತಂಡದ ಪರವಾಗಿ ರಣಜಿ ಪಂದ್ಯಗಳನ್ನಾಡಿದರು. ನಂತರ, ತಮ್ಮ ಹದಿನಾರನೇ ವಯಸ್ಸಿನಲ್ಲಿ  ಪಾಕಿಸ್ತಾನದ ವಿರುದ್ಧ ೧೯೮೯ರಲ್ಲಿ ಟೆಸ್ಟ್  ಪಂದ್ಯ ಆಡುವುದರ ಮೂಲಕ ಅಂತಾರಾಷ್ಟ್ರೀಯ ಕ್ರಿಕೆಟ್ ಗೆ ಪಾದಾರ್ಪಣೆ ಮಾಡಿದರು. ಟೆಸ್ಟ್  ಕ್ರಿಕೆಟ್‍ ಗೆ ಪಾದಾರ್ಪಣೆ ಮಾಡಿದ ಭಾರತದ ಅತ್ಯಂತ ಕಿರಿಯ ಆಟಗಾರ ಎನ್ನುವ ಶ್ರೇಯಕ್ಕೆ ಪಾತ್ರರಾದರು. ಏಕದಿನ ಪಂದ್ಯಗಳಲ್ಲಿ ಆರಂಭಿಕ ಆಟಗಾರನಾಗಿ ಬ್ಯಾಟ್ ಮಾಡುವ ಸಚಿನ್, ಟೆಸ್ಟ್  ಪಂದ್ಯಗಳಲ್ಲಿ ನಾಲ್ಕನೆ ಕ್ರಮಾಂಕ ದಲ್ಲಿ ಆಡುವುದು ಸಾಮಾನ್ಯ. ಅವಶ್ಯವೆನಿಸಿದಾಗ, ನಿಧಾನ ವೇಗದ ಬೌಲಿಂಗ್ ಕೂಡ ಮಾಡುವುದುಂಟು. ೧೬ ನವಂಬರ್ ೨೦೧೩ರಂದು, ಸಚಿನ್ ಕ್ರಿಕೆಟ್ ಗೆ  ವಿದಾಯ ಹೇಳಿದ ದಿನ, ಭಾರತ ಸರ್ಕಾರವು ಅವರಿಗೆ ಸರ್ವೋಚ್ಚ ನಾಗರಿಕ  ಪ್ರಶಸ್ತಿಯಾದ ಭಾರತ ರತ್ನವನ್ನು ಘೋಷಿಸಿತು.
 ಇದನ್ನು ಅವರು ತಮ್ಮ ತಾಯಿಗೆ ಅರ್ಪಿಸಿದರು.

ವಿಶ್ವ ದಾಖಲೆಗಳು 
 ಟೆಸ್ಟ್  ಪಂದ್ಯಗಳಲ್ಲಿ ಅತಿ ಹೆಚ್ಚು ರನ್ನುಗಳು. 
 ಟೆಸ್ಟ್  ಪಂದ್ಯಗಳಲ್ಲಿ ಅತಿ ಹೆಚ್ಚು ಶತಕಗಳು
 ಅತಿ ಹೆಚ್ಚು ಟೆಸ್ಟ್  ಪಂದ್ಯಗಳು
 ಅತಿ ಹೆಚ್ಚು ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳು
 ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ  ಹೆಚ್ಚು ರನ್ನುಗಳು
 ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ ಅತಿ ಹೆಚ್ಚು ಶತಕಗಳು
 ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ ಅತಿ ಹೆಚ್ಚು ಪಂದ್ಯಪುರುಷೋತ್ತಮ ಪ್ರಶಸ್ತಿಗಳು
 ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ ೨೦೦ ರನ್ ಹೊಡೆದ ಮೊದಲ ಆಟಗಾರ
 ವಿಶ್ವಕಪ್  ಕ್ರಿಕೆಟ್‍ನಲ್ಲಿ ಅತಿಹೆಚ್ಚು ರನ್ನುಗಳು
 ಟೆಸ್ಟ್ ಪಂದ್ಯಗಳಲ್ಲಿ ೫೦ ಶತಕಗಳಿಸಿದ ವೊದಲನೆ ಆಟಗಾರ

ಇತರೆ ಮಾಹಿತಿ 
 ಮೂರನೆ ಅಂಪೈರ್ ನಿರ್ಣಯದಿಂದ ರನ್‍ಔಟ್ ಆದ ಮೊದಲ ಆಟಗಾರ.
 ಯಾರ್ಕ್‍ಶೈರ್ ತಂಡದ ಪರವಾಗಿ ಮೊದಲ ಬಾರಿಗೆ ಆಡಿದ ಬೇರೆ ದೇಶದ ಆಟಗಾರ

ನಿವೃತ್ತಿ
  ಡಿಸೆಂಬರ್ ೨೩,೨೦೧೨ ರಂದು ಏಕದಿನ ಕ್ರಿಕೆಟ್ ನಿಂದ ನಿವೃತ್ತಿ ಘೋಷಿಸಿದರು.
  ನವೆಂಬರ್ ೧೬,೨೦೧೩ ರಂದು ಟೆಸ್ಟ್ ಕ್ರಿಕೆಟ್ ನಿಂದ ನಿವೃತ್ತಿ ಘೋಷಿಸಿದರು.

ಪ್ರಶಸ್ತಿ, ಗೌರವ
 ಭಾರತರತ್ನ
 ಪದ್ಮವಿಭೂಷಣ ಪ್ರಶಸ್ತಿ
 ಪದ್ಮಶ್ರೀ ಪ್ರಶಸ್ತಿ
 ರಾಜೀವ್ ಗಾಂಧಿ ಖೇಲ್ ರತ್ನ
ಲಾರೆಸ್ ವಿಶ್ವ ಕ್ರೀಡಾ ಪ್ರಶಸ್ತಿ 2020

ಉಲ್ಲೇಖಗಳು

ಹೊರಗಿನ ಸಂಪರ್ಕಗಳು 
 See videos of Sachin's batting
 Cricinfo Profile
 BBC's article on Tendulkar after 2000-01 Border-Gavaskar Trophy
 Sachin Tendulkar wins Laureus World Sports Award
 Sachin Tendulkar's ODI Statistics
 Sachin Tendulkar's Test Statistics
  sachintendulkars.com,achievements,statisics 

ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
೧೯೭೩ ಜನನ
ರಾಜೀವ್ ಗಾಂಧಿ ಖೇಲ್ ರತ್ನ ಪುರಸ್ಕೃತರು
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಭಾರತರತ್ನ ಪುರಸ್ಕೃತರು
ಕ್ರಿಕೆಟ್
ರಾಜ್ಯಸಭಾ ನಾಮಾಂಕಿತ ಸದಸ್ಯರು
ಹಂಸಲೇಖ

ಹಂಸಲೇಖ (ಜನನ: ಜೂನ್ ೨೩, ೧೯೫೧) ಅವರು ಕನ್ನಡ ಚಿತ್ರರಂಗದ ಜನಪ್ರಿಯ ಸಂಗೀತ ನಿರ್ದೇಶಕರಲ್ಲಿ ಒಬ್ಬರು. ಇವರ ಮೂಲ ಹೆಸರು "ಗಂಗರಾಜು". ೧೯೭೩ ರಲ್ಲಿ "ತ್ರಿವೇಣಿ" ಚಿತ್ರದ "ನೀನಾ ಭಗವಂತ" ಹಾಡಿನ ಮೂಲಕ ಗೀತ ರಚನೆಕಾರರಾಗಿ ಚಿತ್ರರಂಗವನ್ನು ಪ್ರವೇಶಿಸಿದ ಇವರು ಇದುವರೆಗೆ ಸಂಗೀತ , ಸಾಹಿತ್ಯ ಒದಗಿಸಿರುವ ಚಿತ್ರಗಳು ಐನೂರಕ್ಕೂ ಹೆಚ್ಚು. ಕನ್ನಡ ಮಾತ್ರವಲ್ಲದೆ ತಮಿಳು, ತೆಲುಗು, ಮಲೆಯಾಳಂ ಭಾಷಾ ಚಿತ್ರಗಳಿಗೂ ಸಂಗೀತ ನೀಡಿದ್ದಾರೆ.

ಹಂಸಲೇಖ ಅವರ "ವಿಶ್ವರಂಗಭೂಮಿ" ಪರಿಕಲ್ಪನೆ. 
ಹಂಸಲೇಖ ಅವರ "ವಿಶ್ವರಂಗಭೂಮಿ "  ಪರಿಕಲ್ಪನೆ  ಕನಸನ್ನು ಸಾಕಾರಗೊಳಿಸುವ ನಿಟ್ಟಿನಲ್ಲಿ ಚನ್ನಪಟ್ಟಣದ  ಬಳಿ ನರಸಿಂಹ ಸ್ವಾಮಿ ದೇವರ ಗುಡ್ಡದ ತಪ್ಪಲಲ್ಲಿ ವಸತಿ ಮತ್ತು ವಿದ್ಯಾಲಯ ನಿರ್ಮಾಣ ಸಾಗಿದೆ. ಇನ್ನು ಎರಡು ವರ್ಷದಲ್ಲಿ ಒಂದೂವರೆ ಸಾವಿರ ವಿದ್ಯಾರ್ಥಿಗಳು ಕಲೆ-ಶಿಕ್ಷಣದಲ್ಲಿ ತೊಡಗಿಸಿಕೊಳ್ಳುವ ಕನಸಿದೆ. ಆ ವಿದ್ಯಾರ್ಥಿಗಳು   ಸೃಷ್ಟಿಸಲಿರುವ  ಬೃಹತ್ ದೇಸಿ ಸೊಗಡಿನ ನೃತ್ಯ ರೂಪಕಗಳು ಅಲ್ಲಿ ಪ್ರದರ್ಶಿಸಲ್ಪಡುತ್ತವೆ. ಮೈಸೂರನ್ನು ನೋಡ ಬಯಸುವ ಪ್ರವಾಸಿಗರಿಗೆ  ನಡುವಿನಲ್ಲಿಯೇ  ಒಂದು ಸಾಂಸ್ಕೃತಿಕ ಲೋಕದ ದರ್ಶನವನ್ನು  ಹಂಸಲೇಖ ಅವರ "ವಿಶ್ವರಂಗಭೂಮಿ" ನೀಡಲಿದೆ.

ಸಂಗೀತದ ಪರಿವಿಡಿ - ಡಿಸ್ಕೊಗ್ರಾಫಿ 
(ಸೂಚನೆ: ಈ ಪಟ್ಟಿಯ ಬಹುತೇಕ ಚಿತ್ರಗಳಿಗೆ ಅವರದೇ ಸಾಹಿತ್ಯ ಕೂಡ ಆಗಿರುತ್ತದೆ)

 ನಾನು ನನ್ನ ಕನಸು 
 ಅಪ್ಪು ಮತ್ತು ಪಪ್ಪು
 ರಾಜಾಹುಲಿ
 ಸಕುತ್ಲೆ
 ಕದ್ದು ಮುಚ್ಚಿ 2018
 ಮದಕರಿ ನಾಯಕ 2018

ಕಥೆ 
 ೧೯೮೯ ಅವನೇ ನನ್ನ ಗಂಡ
 ೧೯೯೩ ಗಂಧರ್ವ
 ೧೯೯೪ ನನ್ನ ತಂಗಿ
 ೨೦೦೧ ಶಾಪ

ಚಿತ್ರಕಥೆ 
 ಅವನೇ ನನ್ನ ಗಂಡ
 ಗಂಧರ್ವ

ಸಂಭಾಷಣೆ 
 ಪ್ರೇಮಲೋಕ
 ರಣಧೀರ
 ಯುಗಪುರುಷ
 ಅವನೇ ನನ್ನ ಗಂಡ
 ಹಳ್ಳಿಮೇಷ್ಟ್ರು
 ಗಂಧರ್ವ

ಹಿನ್ನೆಲೆ ಗಾಯಕ

ಪ್ರಶಸ್ತಿ/ಪುರಸ್ಕಾರಗಳು

ಅತ್ಯುತ್ತಮ ಸಂಗೀತ ನಿರ್ದೇಶಕ - ರಾಷ್ಟ್ರಪ್ರಶಸ್ತಿ

ಅತ್ಯುತ್ತಮ ಸಂಗೀತ ನಿರ್ದೇಶಕ - ರಾಜ್ಯಪ್ರಶಸ್ತಿ
 ೧೯೯೪ - ಹಾಲುಂಡ ತವರು
 ೧೯೯೫ - ಗಾನಯೋಗಿ ಪಂಚಾಕ್ಷರ ಗವಾಯಿ

ಅತ್ಯುತ್ತಮ ಸಾಹಿತ್ಯ - ರಾಜ್ಯಪ್ರಶಸ್ತಿ
 1994 - ಹಾಲುಂಡ ತವರು
 ೨೦೦೧ - ಶ್ರೀ ಮಂಜುನಾಥ

ಫಿಲ್ಮ್‍ಫೇರ್ ಪ್ರಶಸ್ತಿ 
 ೧೯೯೨ - ರಾಮಾಚಾರಿ
 ೧೯೯೫ - ಓಂ
 ೨೦೦೫ - ನೆನಪಿರಲಿ

ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ 
೨೦೦೬ - ಕರ್ನಾಟಕ ಸರಕಾರದ ಸುವರ್ಣ ರಾಜ್ಯೋತ್ಸವ ಪ್ರಶಸ್ತಿ.

ಇತರ ಪ್ರಶಸ್ತಿಗಳು
 ೨೦೦೬ - ಕೆಂಪೇಗೌಡ ಪ್ರಶಸ್ತಿ
 ಉದಯ ಟಿವಿಯ Sunfeast Udaya film awards -ಅತ್ಯುತ್ತಮ  ಗೀತರಚನೆ - ಚಿತ್ರ:ನೆನಪಿರಲಿ

ವಿವಾದಗಳು
ಹಂಸಲೇಖ ಅವರು ಕೀರ್ತಿಶೇಷ ಪೇಜಾವರ ಶ್ರೀಗಳು ದಲಿತರ ಉದ್ಧಾರಕ್ಕೆ ಕೆಲಸ ಮಾಡಿದ್ದು ಕೇವಲ ಬೂಟಾಟಿಕೆ ಎಂದು ಹೇಳಿಕೆ ನೀಡಿ ವಿವಾದ ಸೃಷ್ಟಿಸಿದ್ದಾರೆ. ನಂತರ ಆ ಬಗ್ಗೆ ಕ್ಷಮೆ ಕೇಳಿದ್ದಾರೆ.

ಉಲ್ಲೇಖಗಳು

ಕನ್ನಡ ಚಿತ್ರ ಸಂಗೀತ
ಸಂಗೀತ ನಿರ್ದೇಶಕರು
ಚಿತ್ರಸಾಹಿತಿಗಳು
ಹಿನ್ನೆಲೆ ಗಾಯಕರು
ಚಲನಚಿತ್ರ ಕಥೆ ಲೇಖಕ
ಚಿತ್ರಕಥೆ ಲೇಖಕ
ಸಂಭಾಷಣೆಕಾರ
ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
೧೯೫೧ ಜನನ
ಮೈಸೂರಿನ ಬರಹಗಾರರು
ಗುರುಕಿರಣ್

ಮಂಗಳೂರು ಮೂಲದ ಗುರುಕಿರಣ್ ಕನ್ನಡ ಚಿತ್ರರಂಗದ ಹೆಸರಾಂತ ಸಂಗೀತ ನಿರ್ದೇಶಕರುಗಳಲ್ಲೊಬ್ಬರು.
ಇವರ ಸಂಗೀತ ನಿರ್ದೇಶನದಲ್ಲಿ ತೆರೆಕಂಡ ಆಪ್ತಮಿತ್ರ(೨೦೦೪) ಮತ್ತು ಜೋಗಿ(೨೦೦೫) ಚಿತ್ರಗಳಲ್ಲಿನ ಸಂಗೀತ ಅತ್ಯಂತ ಜನಪ್ರಿಯತೆಯನ್ನು ಗಳಿಸಿವೆ.
ಹಲವಾರು ಚಲನಚಿತ್ರಗಳಲ್ಲಿ ಹಾಡಿರುವ ಗುರುಕಿರಣ್ ಅವರು ಹಿನ್ನೆಲೆ ಗಾಯಕರೂ ಕೂಡ. 
ಉಪೇಂದ್ರ, ಕುಟುಂಬ, ನಿಷ್ಕರ್ಷ ಮುಂತಾದ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.
ಓಂಕಾರ, ಆಟೋಶಂಕರ್ ಇತ್ಯಾದಿ ಚಿತ್ರಗಳಲ್ಲಿ ಕೆಲವು ಗೀತೆಗಳನ್ನು ರಚಿಸಿದ್ದಾರೆ.
ಇವರ ಸಂಗೀತ ನಿರ್ದೇಶನದ ಮೊದಲ ಕನ್ನಡ ಚಿತ್ರ ಏ.

ಸಂಗೀತ ನಿರ್ದೇಶನದ ಚಿತ್ರಗಳು

ಸಂಗೀತ ನಿರ್ದೇಶಕರು
ಹಿನ್ನೆಲೆ ಗಾಯಕರು
ಚಿತ್ರಸಾಹಿತಿಗಳು
ಸಿನಿಮಾ ತಾರೆಗಳು
ಇಗೋ ಕನ್ನಡ

ಇಗೋ ಕನ್ನಡ ಪ್ರೊ. ಜಿ ವೆಂಕಟಸುಬ್ಬಯ್ಯನವರು ೧೨, ಮೇ, ೧೯೯೧ ರಿಂದ ಪ್ರಜಾವಾಣಿ ಪತ್ರಿಕೆಯಲ್ಲಿ ಬರೆಯುತ್ತಿರುವ ಜನಪ್ರಿಯ ಭಾಷಾ ವಿಷಯಕವಾದ ಅಂಕಣ. ಇದರಲ್ಲಿ ಆಸಕ್ತಿ ಉಳ್ಳವರು ಮುಖ್ಯವಾಗಿ ಕನ್ನಡ ಅಧ್ಯಾಪಕರು ಮತ್ತು ಪ್ರೌಢಶಾಲೆ/ಕಾಲೇಜಿನ ಕನ್ನಡ ವಿದ್ಯಾರ್ಥಿಗಳು. ಇದಕ್ಕೆ ಪ್ರಪಂಚದ ಅನೇಕ ಕಡೆಗಳಿಂದ ಪ್ರಶ್ನೆಗಳು ಬರುತ್ತಿವೆ. ಒಂದು ವಾರವೂ ತಪ್ಪದೆ ಹದಿನೈದು ವರ್ಷಗಳ ಕಾಲ ನಡೆದು ಬಂದಿದೆ.

ಹೊರಗಿನ ಸಂಪರ್ಕಗಳು
 'ಇಗೋ ಕನ್ನಡ'ದ ೨೦೦೬ ಮಾರ್ಚಿ ೧೯ರ ಆವೃತ್ತಿ

ಪ್ರೊ. ಜಿ ವೆಂಕಟಸುಬ್ಬಯ್ಯ
ಧೂಮಕೇತು (ಚಲನಚಿತ್ರ)

೧೯೬೮ರಲ್ಲಿ ತೆರೆಕಂಡ ಧೂಮಕೇತು ಚಿತ್ರವು ಕನ್ನಡ ಚಿತ್ರರಂಗದಲ್ಲಿ ಮೊಟ್ಟ ಮೊದಲ ಬಾರಿಗೆ ಸರ್ಕಸ್ ಕಂಪನಿಯೊಂದರ ಕಥೆಯಾಧಾರಿತ, ಹಾಗು ಸರ್ಕಸ್ಸಿನ ಸೆಟ್ಟುಗಳಲ್ಲಿ ಚಿತ್ರೀಕರಿಸಿದ ಚಿತ್ರ. ಆರ್.ಎನ್. ಜಯಗೋಪಾಲ್ ಈ ಚಿತ್ರದ ನಿರ್ಮಾಪಕರು.

ಕನ್ನಡ ಚಲನಚಿತ್ರಗಳು
ವರ್ಷ-೧೯೬೮ ಕನ್ನಡಚಿತ್ರಗಳು
ಚಿತ್ರಸಾಹಿತಿಗಳುರಾಜಕುಮಾರ್_ಚಲನಚಿತ್ರಗಳು
ಬರಹ (ತಂತ್ರಾಂಶ)

ಬರಹ - ಗಣಕಯಂತ್ರದ ಕಡತಗಳಲ್ಲಿ ಭಾರತೀಯ ಭಾಷೆಗಳ ಅಕ್ಷರಗಳನ್ನು ಮೂಡಿಸಲು ಮತ್ತು ಪದ ಸಂಸ್ಕಾರಕವಾಗಿ ಉಪಯೋಗಿಸಬಹುದಾದ ಒಂದು ತಂತ್ರಾಂಶ. ಬರಹ ತಂತ್ರಾಂಶವನ್ನು ತಯಾರಿಸಿದವರು ಶೇಷಾದ್ರಿ ವಾಸು. ಬರಹದ ಮೊಟ್ಟ ಮೊದಲ ಆವೃತ್ತಿ ಜನಬಳಕೆಗೆ ಬಿಡುಗಡೆಯಾದ ದಿನಾಂಕ ೧ ಜನವರಿ ೧೯೯೮. ಬರಹದ ಅತ್ಯಂತ ನವೀನ ಆವೃತ್ತಿ ಎಂದರೆ ಬರಹ ೧೦.೦. ಇದು ಬೆಂಬಲಿಸುವ ಲಿಪಿಗಳು ಮತ್ತು ಭಾಷೆಗಳು ಕೆಳಗಿನಂತಿವೆ. ಬರಹ ತಂತ್ರಾಂಶದ ಪ್ರಾಯೋಗಿಕ ಆವೃತ್ತಿ ಉಚಿತವಾಗಿದ್ದು ಹಲವು ಪರಿಕರಗಳೊಂದಿಗೆ ಪೂರ್ಣ ಆವೃತ್ತಿಯನ್ನು ಹಣಪಾವತಿಸಿ ಪಡೆಯಬಹುದಾಗಿದೆ.

ಬರಹ ವಿಂಡೋಸ್ ಆಪರೇಟಿಂಗ್ ಸಿಸ್ಟಂನಲ್ಲಿ ಮಾತ್ರ ಕೆಲಸ ಮಾಡುತ್ತದೆ. ಆದರೂ, ಬರಹದಲ್ಲಿ ಉಳಿಸಿದ ಕಡತಗಳು ಯೂನಿಕೋಡ್ ಮಾದರಿಯಲ್ಲಿದ್ದರೆ, ಅದನ್ನು ಬೇರೆ ಆಪರೇಟಿಂಗ್ ಸಿಸ್ಟಂಗಳಲ್ಲೂ ಕೂಡ ತೆರೆಯಬಹುದು (ಉದಾ: ಯುನಿಕ್ಸ್, ಏ.ಐ.ಎಕ್ಸ್).

ಬರಹ ತಂತ್ರಾಂಶದ ಇತರ ಪರಿಕರಗಳು ಮತ್ತು ಸಂಪಾದಕಗಳು 
ಬರಹ ತಂತ್ರಾಂಶದಲ್ಲಿ ಹಲವು ಉಪಯುಕ್ತ ಪರಿಕರಗಳಾದ ಬರಹ ಐ ಎಂ ಇ , ಬರಹ ಪ್ಯಾಡ್ ಮತ್ತು ಟೂಲ್ಸ್ ಪಡೆಯಬಹುದಾಗಿದೆ. ಇವನ್ನು ಯುನಿಕೋಡ್, ಆಸ್ಕಿ ಬರವಣಿಗೆ ಮತ್ತು  ಪರಿವರ್ತಕಗಳಾಗಿಯೂ ಉಪಯೋಗಿಸಬಹುದು.

ಬಾಹ್ಯ ಸಂಪರ್ಕಗಳು
 ಬರಹ.ಕಾಂ - ಅಧಿಕೃತ ಅಂತರ್ಜಾಲ ತಾಣ
 ಬರಹ ತಂತ್ರಾಂಶ ರೂಪಿಸಿದ್ದು ಏಕೆ ಮತ್ತು ಹೇಗೆ? 
 ಕನ್ನಡದಲ್ಲಿ ಈ-ಮೈಲ್ ಕಳಿಸುವುದು : ಬರಹದಲ್ಲಿ ಹೇಗೆ? 

ಕನ್ನಡ ತಂತ್ರಾಂಶಗಳು